Ustazah dakwa PU Azman lakukan seks oral pada mangsa

SEREMBAN: Bekas guru dan ustazah kepada salah seorang mangsa kes amang seksual melibatkan Pencetus Ummah (PU) Azman memberitahu mahkamah tertuduh pernah melakukan seks oral terhadap mangsa.

Wanita berusia 46 tahun yang merupakan saksi ketujuh perbicaraan hari ketiga berkata perkara demikian di hadapan Hakim Datin Surita Budian di Mahkamah Sesyen di sini hari selepas diceritakan sendiri oleh mangsa yang merupakan bekas muridnya berusia 18 tahun.

“Seingat saya apa yang mangsa cerita pada saya, PU Azman yang meminta melakukan perbuatan tidak senonoh.

“Selain itu mangsa juga berkata yang dia diminta untuk bercium dengan PU Azman,” katanya.

Jelas wanita itu, dia lebih mempercayai apa yang diberitahu mangsa berbanding PU Azman kerana anaknya turut menjadi mangsa perlakuan seksual itu ketika mereka berada di Tingkatan Lima iaitu tahun lalu.

“Mangsa tidak pandai berbohong dengan gurunya dan yakin apa yang diceritakannya adalah betul.

“Sebab itu, saya rasa bertanggungjawab untuk mengambil berat kes berkenaan selain dia yang memperkenalkan mangsa dengan tertuduh,” katanya.

Dalam pada itu, saksi ketujuh itu juga mendedahkan anaknya menjadi mangsa tertuduh ketika penceramah terbabit datang ke rumahnya di Klang, Selangor.

“Ketika kejadian saya ada di rumah anak saudara kemudian anak beritahu tentang kejadian seksual berlaku (dengan PU Azman) dan mendesak saya balik.

“Pada mulanya, saya tidak percaya apa dikatakan oleh anak saya dan meminta dia bertenang dan mendiamkan diri,” katanya.

Bagaimanapun kata saksi itu, berbanding PU Azman atau Azman Syah Alias, 42, dia lebih mempercayai anaknya dan disebabkan itu membuat keputusan untuk terus pulang ke rumah dan cuba mengumpulkan bukti dan terkejut apabila mengetehui anak muridnya turut menjadi mangsa

Pendakwaan kes dikendalikan Timbalan Pendakwa Raya Nurul Balkis Zunaidi, Husni Fairos Ramly dan Goh Hsiao Tung manakala tertuduh diwakili peguam Mohamad Zahid Ahmad, Fahmi Adilah dan Norman Mohd Nasir.

Seramai 26 orang saksi dijangka akan dipanggil sepanjang kes perbicaraan tersebut yang bermula pada 24 Julai lalu. – KOSMO

Authors

Media Variasi

View all posts

Diyana Rahip

View all posts

View all posts

View all posts


Fokus kerja kementerian, Anthony Loke tak akan jawab soalan politik

PUTRAJAYA: Menteri Pengangkutan, Anthony Loke Siew Fook menegaskan kepada pihak media bahawa beliau tidak akan menjawab isu berkaitan politik ketika di bangunan Kementerian Pengangkutan.

Ahli Parlimen Seremban itu berkata, itu adalah pendirian beliau dan beliau hanya akan menjawab isu-isu berkenaan Kementerian Pengangkutan jika berada dalam sidang media kementerian.

“Pendekatan saya, kalau saya berada dalam bangunan Kementerian Pengangkutan, saya tidak akan menjawab apa-apa isu politik. Saya hanya akan fokus, biarlah pihak lain nak cakap apa, itu hak dia.

“Bagi kita, kita telah pun diberikan mandat dan tanggungjawab, diperkenan oleh Yang di-Pertuan Agong, dilantik sebagai menteri. Jadi, tugas kita ialah fokus kepada tugas saya sebagai Menteri Pengangkutan.

“Saya mohon maaf kepada semua rakan media, peraturan pertama dalam kementerian setakat sidang media di Kementerian Pengangkutan, hanya isu soalan berkenaan pengangkutan, jadi saya harap semua faham.

“Bukan saya angkuh, sombong dan tidak mahu menjawab soalan, kalau isu politik, boleh tanya saya dekat luar , kalau ada program parti boleh tanya saya isu politik,” katanya.

Beliau berkata demikian pada sidang media di bangunan Kementerian Pengangkutan pada Selasa, selepas memulakan tugasnya secara rasmi di Kementerian Pengangkutan di Putrajaya.

Terdahulu, Setiausaha Agung DAP itu diminta wartawan untuk mengulas kenyataan Presiden PAS, Tan Sri Abdul Hadi Awang yang menuduh DAP masih menerima banyak faedah walaupun tidak memegang banyak jawatan Kabinet.

Author

Faridah Amiratul

View all posts

View all posts


Reformasi pendidikan, langkah tampung kenaikan kos haji antara tumpuan Dewan Rakyat

KUALA LUMPUR: Pelan bagi merealisasikan reformasi pendidikan di institut pengajian tinggi dan langkah kerajaan menampung peningkatan kos untuk mengerjakan ibadah haji serta umrah, antara tumpuan Dewan Rakyat hari ini.

Menurut Aturan Urusan Mesyuarat di laman rasmi Parlimen, soalan mengenai reformasi pendidikan itu diajukan Datuk Seri Saifuddin Abdullah (PN-Indera Mahkota) kepada Menteri Pendidikan Tinggi.

Datuk Seri Ismail Sabri Yaakob (BN-Bera) pula ingin tahu langkah serta bantuan disediakan kerajaan bagi menampung peningkatan mendadak kos untuk mengerjakan ibadah haji dan umrah.

Turut tersenarai, soalan Muhammad Islahuddin Abas (PN-Mersing) meminta penjelasan Menteri Pertahanan berhubung pelaksanaan skim Bantuan Sara Hidup (BSH) kepada veteran Angkatan Tentera Malaysia (ATM) yang tidak berpencen khususnya kategori B40.

Soalan mengenai kualiti dan kos perkhidmatan 5G yang ditawarkan syarikat telekomunikasi, usaha mengurangkan kos kepada pengguna serta tempoh masa liputan 5G di seluruh negara boleh dicapai pula diajukan Lim Guan Eng (PH-Bagan) kepada Menteri Komunikasi dan Digital.

Selesai sesi soal jawab, persidangan diteruskan dengan sambungan sesi perbahasan Rang Undang-Undang Perbekalan 2023 di peringkat jawatankuasa.

Menurut takwim di laman Parlimen, rang undang-undang itu akan dibahas di peringkat jawatankuasa selama 10 hari. -BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Fahmi minta pembangkang sabar isu DNAA Zahid

KUALA LUMPUR: Mana-mana pihak termasuk Ahli Parlimen daripada Perikatan Nasional (PN) yang ingin mendapatkan penjelasan mendalam mengenai keputusan melepas tanpa membebaskan (DNAA) Presiden UMNO, Datuk Seri Dr Ahmad Zahid Hamidi diminta supaya bersabar.

Menteri Komunikasi dan Digital, Fahmi Fadzil berkata, perkara tersebut sudah pun diserahkan kepada Jawatankuasa Pilihan Khas Parlimen untuk menjalankan tugas dan tanggungjawab membuat laporan kepada Dewan Rakyat.

Oleh itu, beliau yakin apabila laporan itu diterbitkan dan dibentangkan kelak, perbahasan mengenai perkara tersebut boleh dibuat secara menyeluruh.

“Seperti yang kita lihat sebelum ini, Jawatankuasa Pilihan Khas telah banyak membantu dalam pelbagai proses termasuk penggubalan undang-undang anti lompat parti dan isu umum.

“Jadi, kita perlu biarkan proses berjalan sebelum laporan dibentangkan di Dewan Rakyat,” katanya ketika sidang media, selepas melancarkan transit aliran ringan (LRT) laluan Kelana Jaya, bertemakan ‘Cerita Malaysiaku’ bersempena Hari Malaysia di sini pada Rabu.

Mengulas lanjut, Fahmi berkata, Prosiding Jawatankuasa Pilihan Khas Parlimen yang akan membincangkan DNAA Ahmad Zahid merupakan satu keputusan tepat.

Jelas beliau, perbincangan khas tersebut adalah lebih bersesuaian memandangkan ia bersifat ‘non-partisan’, selain melibatkan Ahli Parlimen dari kedua-dua blok kerajaan dan pembangkang.

“Dalam proses melibatkan Parlimen, itu (prosiding khas) merupakan platform yang paling tepat dan untuk ahli-ahli parlimen mendapatkan maklumat yang terperinci berbanding di dalam Dewan Rakyat yang hanya akan memberi peluang kepada Ahli Parlimen yang bercakap,” tambahnya.

Terdahulu, Peguam Negara baharu, Datuk Ahmad Terrirudin Mohd Salleh dan bekas Peguam Negara, Tan Sri Idrus Harun akan dipanggil ke Jawatankuasa Pilihan Khas Parlimen (JKPK) Ke-15 Hak Asasi Manusia, Pilihan Raya dan Reformasi Institusi.

Pengerusinya yang juga Ahli Parlimen Selayang, William Leong Jee Keen berkata, ia bagi memberi penjelasan berhubung keputusan DNAA Ahmad Zahid.

Author

Fazleen Safina Abd Jamil

View all posts

View all posts


Prada reka sut angkasa baharu untuk misi ke Bulan 2025 NASA

ANGKASAWAN NASA akan ke angkasa dengan penuh gaya, apabila pereka fesyen mewah Prada membantu mereka bentuk sut angkasa untuk misi ke Bulan 2025.

Pereka fesyen Itali itu akan mereka bentuk sut itu bersama syarikat swasta lain, Axiom Space.

Dalam kenyataan akhbar, Axiom berkata, Prada akan membawa kepakaran dengan bahan dan pembuatan kepada projek itu.

Seorang angkasawan memberitahu BBC bahawa Prada mampu menyahut cabaran itu kerana pengalaman reka bentuk mereka.

Pengalaman itu telah dibina bukan sahaja di pertunjukan fesyen di Milan tetapi juga melalui penglibatan Prada dalam pertandingan pelayaran Piala Amerika.

“Prada mempunyai banyak pengalaman dengan pelbagai jenis fabrik komposit dan mungkin sebenarnya boleh memberikan beberapa sumbangan teknikal sebenar kepada lapisan luar sut angkasa lepas baharu,” menurut Profesor Jeffrey Hoffman, yang menerbangkan lima misi NASA dan telah menjalankan empat penjelajahan angkasa lepas.

Tetapi dia berkata, orang ramai tidak boleh mengharapkan untuk melihat angkasawan dalam “pakaian angkasa lepas bercorak paisley atau apa-apa corak mewah seperti itu. Mengekalkan persekitaran terma yang baik adalah perkara yang kritikal”.

“Sut angkasa benar-benar seperti kapal angkasa kecil. Ia perlu memberikan tekanan, oksigen, memastikan anda berada pada suhu yang munasabah,” tambahnya.

Awal tahun ini, Axiom melancarkan pakaian angkasa lepas, yang dikatakan akan dipakai pada misi Artemis 3 yang akan datang.

Pakaian itu seberat 55kg dan dikatakan lebih sesuai untuk angkasawan wanita.

Dalam kenyataan akhbar, Artemis dan Prada berkata, mereka akan menggunakan “teknologi dan reka bentuk yang inovatif” untuk membolehkan “penerokaan permukaan bulan yang lebih hebat berbanding sebelum ini”.

Misi Artemis 3 akan menjadi pendaratan kali pertama kru di Bulan sejak Apollo 17 pada tahun 1972 dan akan membawa wanita pertama mendarat di Bulan dalam kru iaitu Christina Koch. – BBC

Author

Taufik Asmady Abdul Aziz

View all posts

View all posts


Meta syarikat induk Facebook buang 11,000 pekerja

SAN FRANCISCO: Meta Platforms Inc, syarikat induk Facebook pada Rabu berkata, syarikat itu akan memberhentikan 13 peratus kakitangannya atau lebih daripada 11,000 pekerja.

Pemberhentian beramai-ramai itu berpunca daripada pengurangan mendadak nilai syarikat di tengah-tengah pasaran pengiklanan yang runtuh dan inflasi yang tinggi sejak beberapa dekad.

Pemberhentian kakitangan adalah antara “beberapa langkah” untuk “menjadi syarikat yang lebih kecil dan cekap”, Xinhua memetik ketua pegawai eksekutif Mark Zuckerberg sebagai berkata dalam mesej kepada pekerjanya.

Usaha lain termasuk mengurangkan ruang pejabat, mengurangkan perbelanjaan mengikut budi bicara dan melanjutkan pembekuan pengambilan pekerja ke suku pertama bagi mengurangkan perbelanjaan, menurut mesej yang disiarkan di laman sesawang syarikat itu pada Rabu.

Meta yang suatu masa bernilai lebih AS$1 trilion, kini bernilai AS$256 bilion selepas kehilangan lebih 70 peratus nilainya pada tahun ini sahaja.

Kos dan perbelanjaan syarikat melonjak 19 peratus tahun ke tahun pada suku ketiga kepada AS$22.1 bilion.

Dalam mesej itu Zuckerberg menjelaskan Meta secara agresif mengambil pekerja yang ramai semasa wabak untuk menghadapi lonjakan penggunaan media sosial dan e-dagang. Namun, dagangan dalam talian merosot tahun ini dan kembali ke tahap pra-pandemik dengan pengiklan dan pengguna juga telah mengurangkan perbelanjaan.

Akibatnya, hasil syarikat “jauh lebih rendah daripada yang saya jangkakan”, kata Zuckerberg, “Saya salah faham dan saya bertanggungjawab untuk itu”.

Perniagaan pengiklanan yang merupakan teras Meta terjejas berikutan saingan yang semakin sengit daripada pesaing baharu seperti TikTok.

Pemberhentian pekerja Meta juga berlaku di tengah-tengah pertaruhan besar yang belum pasti ke atas “metaverse”. Istilah ini merujuk kepada versi Internet masa depan yang diakses oleh set alat dengar realiti maya yang dipertingkat.

Pelaburan besar dalam metaverse telah menelan belanja AS$9.4 bilion syarikat itu tahun ini dan ia menjangkakan bahawa kerugian “akan meningkat dengan ketara tahun demi tahun”.

Seperti Meta, syarikat teknologi besar lain juga telah mengurangkan ribuan pekerja termasuk Twitter, Microsoft dan Snap.

Minggu lepas Twitter mengumumkan pemberhentian besar-besaran apabila pemilik baharunya Elon Musk mengambil alih syarikat itu. Saham Meta ditutup 5 peratus lebih tinggi pada Rabu. – BERNAMA


BN tawar Muhammad Khizri cabar Sanusi di DUN Jeneri

KUALA LUMPUR: Barisan Nasional (BN) mempertaruhkan Datuk Muhamad Khizri Abu Kassim untuk bertanding di Dewan Undangan Negeri (DUN) Jeneri pada Pilihan Raya Negeri (PRN) akan datang.

Pencalonan Ketua Umno Bahagian Sik tu itu diumumkan oleh Setiausaha Agung UMNO, Datuk Dr Asyraf Wajdi Dusuki di Dewan Tun Hussien Onn, Pusat Dagangan Dunia Putra (WTCKL) pada Jumaat.

DUN Jeneri ketika ini disandang oleh Menteri Besar Kedah, Datuk Seri Muhammad Sanusi Md Nor, yang menghadapi dua pertuduhan mahkamah baru-baru ini.

Sebelum ini, peguam, Mohamed Haniff Khatri Abdulla dilapor berkata, Muhammad Sanusi dijangka berisiko hilang status sebagai Menteri Besar Kedah dan kerusi DUN Jeneri jika didapati bersalah dalam pertuduhan tersebut.

Suruhanjaya Pilihan Raya (SPR) menetapkn (PRN) di enam negeri diadakan serentak dengan 12 Ogos ini sebagai hari pengundian manakala 29 Julai sebagai hari penamaan calon.

Sementara itu, hari pengundian awal ialah pada 8 Ogos ini.

Berita lanjut menyusul.

Author

Fazleen Safina Abd Jamil

View all posts

View all posts


Lebih 76,000 anggota agensi tindak balas sedia hadapi banjir

KUALA LUMPUR: Seramai 76,336 pegawai dan anggota agensi tindak balas di semua peringkat termasuk daerah berada dalam keadaan siap siaga sepenuhnya bagi menghadapi monsun timur laut (MTL) yang boleh mengakibatkan bencana banjir.

Timbalan Menteri di Jabatan Perdana Menteri (Tugas-tugas Khas), Datuk Mastura Mohd Yazid berkata, persediaan itu antara lain melibatkan sejumlah 22,622 aset meliputi darat, air, udara dan perubatan.

Beliau berkata dari aspek pemantauan dan amaran awal, pihak Jabatan Pengairan dan Saliran (JPS) bersedia dengan 1,312 stesen telemetri hujan dan aras air, 526 siren amaran banjir serta 1,571 tolok lurus dan 184 pam bergerak.

Menurutnya, sebanyak RM50,000 diperuntukkan kepada setiap daerah, manakala peruntukan berjumlah RM1.08 juta disalurkan kepada lapan agensi tindak balas.

“NADMA (Agensi Pengurusan Bencana Negara) juga menyalurkan peruntukan RM30,000 bagi pembekalan dua bot fiber berenjin untuk setiap daerah berserta jaket keselamatan.

“Jawatankuasa Pengurusan Bencana Negeri (JPBN) akan melaksanakan perolehan bot tersebut,” katanya pada sesi soal jawab pada persidangan Dewan Rakyat di sini hari ini.

Beliau menjawab soalan Datuk Rubiah Wang (GPS-Kota Samarahan) mengenai status Jawatankuasa Pengurusan Bencana Daerah (JPBD) di seluruh negara bagi menghadapi kemungkinan bencana banjir pada hujung tahun ini.

Mastura berkata bagi memastikan JPBD berada pada tahap optimum, Ketua Setiausaha Negara Tan Sri Mohd Zuki Ali akan mempengerusikan Task Force Persediaan Menghadapi MTL 2022/2023, dengan mesyuarat jawatankuasa itu bakal diadakan secara berkala. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kerana cinta, Bon Odori wujud 47 tahun di Tanah Melayu

TAK kenal maka tak cinta, dah kenal tergila-gila.

Peribahasa Melayu ini menggambarkan perasaan apabila seseorang itu mengenali akan sesuatu perkara, maka dia akan menyerahkan sepenuh jiwanya untuk perkara yang telahpun dicintainya.

Baru-baru ini kecoh tentang nama Bon Odori.

Kemudian muncul pula fakta perayaan ini telah lama disambut sejak tahun 1977.

Perkara cintakan Tanah Melayu oleh orang Jepun tersimpan dalam lipatan sejarah semasa pra Perang Dunia Kedua.

Seorang pemuda yang dilahirkan di Jepun dibesarkan di Terengganu kemudian kembali ke Jepun untuk dapatkan pelajaran dan kembali semula ke Terengganu kerana cinta.

Pemuda Jepun itu kemudiannya membuka Yamada & Co, fasih bercakap loghat Terengganu, memeluk Islam dengan nama Mohd Ali bin Abdullah dan berkahwin dengan gadis Terengganu kecintaannya.

Tani Yukata dilahirkan di Minami-ku, Fukuoka dikatakan menubuhkan Yakuza pertama Tanah Melayu di gelar ‘Harimau Malaya’ aktif juga di Singapura dan menyerang perniagaan kepentingan British.

Keluarga Tani begitu betah tinggal di Terengganu sehingga mereka selesa berpakaian baju Melayu, bersamping dan kisah mereka difilemkan dalam filem Jepun berjudul Harimao.

Namun keluarganya menjadi mangsa kebencian kaum Cina di Tanah Melayu disebabkan tindakan Jepun menyerang China di Manchuria pada 1931.

Kumpulan protes ini membakar perniagaan warisan keluarganya di Terengganu, Yamada & Co, adiknya Shizuoka dirogol, dibunuh dan dipancung.

Keadilan pada masa itu tidak berpihak padanya dan pembunuh dibebaskan oleh pihak berkuasa British. Ini membakar amarahnya dan mencabar kesabarannya.

Tragedi hitam itu ternyata mengubah sikapnya menjadi pendendam, beliau menjadi perisik Jepun yang memberikan maklumat sehingga tentera Jepun boleh mendarat melalui Kota Bharu, Kelantan.

Sepanjang perjalanan anggota Jepun itu berbasikal dari Kota Bharu menuju ke Singapura serta dibekalkan kemudahan makanan (food dump).

Walaupun ada catatan sejarah mengatakan beliau mati di Singapura tetapi adalah lebih logik, dia adalah perisik Jepun yang amat cemerlang, gugur dalam misi sabotaj di Johor sehingga namanya dijulang di Jepun.

Perjuangan Tani Yutaka dan Geng Harimao / Harimau Malaya menjadi inspirasi gerakan Yakuza di Jepun.

Wujudnya pasukan bola sepak Harimau Malaya dan JDT (Southern Tigers) sebagai lambang kegagahan.

Pada 14 Jun 2022, skuad Harimau Malaya berjaya membenamkan Bangladesh menamatkan penantian 42 tahun untuk layak ke pusingan akhir Piala Asia.

Logo Komando Angkatan Tentera Malaysia iaitu Grup Gerak Khas juga menggunakan logo kepala harimau.

Kampung Kerinci (dahulu sebutannya Kelinci) juga dikaitkan dengan manusia harimau.

Jata Negara meletakkan dua ekor harimau kiri kanan sebagai lambang penjaga Tanah Melayu.

Mengikut cerita lisan orang lama, seekor harimau putih belaan penjaga kepada Tanah Melayu zaman dahulu (dikenali Tanah Sunda) namanya Boyan Orang Dewa Sakti.

Penjaga Melayu ini dikatakan bersama harimau putihnya belayar ke kerajaan Ryukyu (sekarang bertempat di Okinawa, Jepun).

Ketika tiba di tanah Jepun, Boyan Orang Dewa Sakti dipanggil Bon Odori yang lebih mudah disebut.

Kenapa orang Melayu pilih Jepun? Orang Jepun yang dianugerahkan Tuhan kebijaksanaan dan kerajinan boleh berkembang seluruh dunia.

Ini bermakna penceritaan Melayu ini boleh dikembangkan dengan semangat kegigihan Jepun, namun kerana yang diberi amanah itu hilang fokus akhirnya kisah sejarah itu hilang begitu sahaja.

Malah, pernah direkodkan sejarah bahawa Panglima Awang dan Tun Tuah pernah tiba di Okinawa berdasarkan penemuan sebilah keris pada tahun 2003.

Rakyat negara matahari terbit itu amat mempercayai tugas ghaib membantu yang nyata, dan kerana itu Jepun mudah maju berbanding bangsa lain.

Golongan itu pernah dinobatkan paling beradat dan beradab di dunia, selain pembersih, fokus kerja.

Semangat kamikaze sanggup korban diri untuk bantu bangsa dan negara amat tinggi.

Kisah cinta alam Tanah Melayu , suka duka perjuangan dengan penyokong orang orang Melayu, diterjemah dengan lagu “Rasa Sayang Eh” dalam filem Jepun.

Mejar Fujiwara minta syarikat perfileman Jepun Daiwi buat filem riwayat hidup Tani Yutaka berjudul Marai No Tora.

Kesimpulannya kerana CINTA, pemuda Jepun bernama Tani sanggup kembali ke Tanah Melayu, kerana cinta Kerajaan Melayu Melaka bersatu dengan kerajaan Ryukyu, kerana cinta Panglima Awang dan Tun Tuah membawa Melayu ke Jepun.

Cinta kepada siapa? Kepada Tuhan Yang Esa yang melahirkan rasa cinta dalam hati makhlukNya agar kita kenal asal usul, tahu sejarah, mensyukuri dan kembali kepada-Nya.

Jika rakyat Jepun mengingati sejarah kematian Tani Yutaka sebagai wira Jepun , maka mereka juga perlu tahu bagaimana dia hidup di bumi Tanah Melayu.

Tanah Melayu akan terus dingati sebagai tanah perjuangan seorang wira Jepun iaitu Tani yang mengorbankan dirinya demi kecintaan kepada bangsa dan negaranya, satu nilai yang semakin hilang dalam jiwa kita iaitu CINTA.

Author

Tun Puteh Wanti

View all posts

View all posts


UCL2022: Chelsea raih kemenangan pertama, benam AC Milan 3-0

CHELSEA kembali bernyawa dalam saingan Liga Juara-Juara Eropah (UCL) musim 2022/2023, setelah meraih kemenangan penting dengan menewaskan juara Seria A, AC Milan jaringan 3-0 dalam perlawanan di Stamford Bridge, awal pagi tadi.

Kemenangan tersebut menghidupkan peluang Chelsea untuk layak pusingan kedua setelah tidak memperoleh kemenangan dua perlawanan lalu dengan kekalahan 1-0 kepada Dinamo Zagreb serta terikat 1-1 dengan pasukan RB Salzburg.

Tirai jaringan juara edisi 2020/2021 itu bermula hasil jaringan pemain pertahanan, Wesley Fofana pada minit ke 24 dengan menyempurnakan situasi kelam-kabut pertahanan lawan ketika sepakan penjuru diambil Chelsea.

Gol tersebut merupakan pertama untuk pemain tengah baru Chelsea itu sejak menyertai skuad The Blues dengan yuran perpindahan 70 juta pound sterling pada musim jendela perpindahan lalu.

Jaringan Mason Mount minit ke-33 hampir menggadakan kedudukan tuan rumah melalui gerakan menarik penyerang, Pierre-Emerick Aubameyang namun dibatalkan pengadil setelah didapati ofsaid.

Peluang Ac Milan mula hadir hasil rembatan jarak dekat Charles De Ketelaere dengan gerakan lincah pemain sayap, Rafael Leao namun dinafikan penjaga gawang, Kepa Arrizabalaga seterusnya percubaan kedua Milan gagal disempurnakan Rade Krunic melepasi palang gol.

Bersambung di babak kedua, Chelsea menggadakan jaringan pada minit ke-56, hantaran pemain bek kanan, Reece James mudah ditolak masuk oleh Aubameyang ke jaring gol menjadikan kedudukan 2-0.

Reece James memastikan skuad bimbingan Graham Potter meraih tiga mata penuh dengan menambah jaringan rembatan dekat setelah menerima umpanan Raheem Sterling melengkapkan kemenangan 3-0.

Chelsea kini terikat empat mata bersama AC Milan untuk menghuni tangga kedua dan ketiga dengan Chelsea mempunyai kelebihan jaringan defisit di belakang pendahulu RB Salzburg yang hanya dipisahkan dengan satu.

Author

Mohamad Fitri Hazim Hazam

View all posts

View all posts


Malaysia edar satu juta al-Quran tindak balas bakar al-Quran di Sweden

PUTRAJAYA: Malaysia akan mengeluarkan satu juta al-Quran untuk diedarkan segera di seluruh dunia sebagai tindakan balas terhadap insiden membakar naskah al-Quran di Sweden, kata Perdana Menteri, Datuk Seri Anwar Ibrahim.

Menegaskan bahawa Malaysia mengutuk sekeras-kerasnya tindakan ahli politik pelampau kanan Sweden-Denmark, Rasmus Paludan membakar naskhah al-Quran di Sweden baru-baru ini, Anwar berkata, ikhtiar yang akan dilaksanakan Yayasan Restu itu adalah cara paling berfaedah untuk menjawab kebiadaban yang dilakukan terhadap kitab suci itu.

“Saya setuju supaya cara paling berfaedah menjawab semua kerja-kerja gila dan biadab (membakar al-Quran) ini ialah untuk teruskan usaha yang telah dimulakan dan bertekad dalam masa singkat untuk cetak dan edar satu juta al-Quran ke seluruh dunia.

“(Ia akan) disusuli dengan beberapa program ke arah penghayatan dan pemahaman al-Quran dengan mesej dengan risalah jelas,” katanya ketika ditemui pemberita selepas menghadiri Festival Kesenian  al-Quran Sejagat Restu di sini hari ini.

Yayasan Restu terkenal dengan penghasilan mushaf al-Quran dan penerbitan berkaitan al-Quran dengan reka bentuk eksklusif.

Anwar berkata, tindakan mengedarkan naskah al-Quran itu juga akan dirujuk dengan negara-negara Islam lain untuk penyelarasan.

Paludan, ketua parti pelampau kanan Denmark Stram Kurs, dibenarkan membakar al-Quran pada Sabtu lepas di luar Kedutaan Turkiye di Stockholm dan insiden itu mencetuskan kemarahan dunia Islam.

Terdahulu, Anwar meluangkan masa kira-kira 30 minit melawat kilang percetakan al-Quran kedua paling besar di dunia yang terletak di Nasyrul Quran di sini.

Beliau turut menyampaikan sumbangan kerajaan berjumlah RM2 juta kepada Nasyrul Quran. – BERNAMA

TAG: Anwar, Al Quran, bakar, pelampau, Islam

MASM AMY MK


Anwar yakin berbilion ringgit wang Malaysia dapat diselamatkan

PUTRAJAYA: Perdana Menteri, Datuk Seri Anwar Ibrahim yakin berbilion ringgit wang negara akan dapat diselamatkan sekiranya kelemahan urus tadbir dahulu dihentikan.

Beliau berkata demikian ketika berucap menyampaikan amanat sempena Wacana Membangun Negara Madani di Pusat Konvensyen Antarabangsa Putrajaya (PICC).

Menurut beliau, kelemahan terbesar ialah cara mengurus menggunakan wang untuk memperkayakan kelompok-kelompok kecil.

“Semalam rakan-rakan jemaah menteri meneliti, menelusuri laporan Ketua Audit Negara 2021. Sekiranya dapat diperbaiki kelemahan-kelemahan yang disebut berulang kali selama berpuluh tahun oleh Ketua Audit Negara, oleh pimpinan politik dan penjawat awam, saya yakin RM5 hingga RM6 bilion boleh diselamatkan.

“Itu daripada laporan Ketua Audit Negara, dan dari kajian projek-projek besar dan termasuk kekuatan badan penguatkuasaan, sekiranya dijalankan dengan teliti, telus dan bertanggungjawab, saya yakin berbilion ringgit lagi boleh diselamatkan.

“Kalau katakan dana kita ini kurang RM15 bilion, pengurusan yang baik dan cekap itu boleh menyelamatkan RM15 bilion tanpa projek-projek baru atau ikhtiar dan inisiatif baru. Inilah cabaran kita yang tidak mungkin dilaksanakan dengan jemaah menteri sahaja tetapi dengan seluruh kekuatan yang ada,” katanya.

Anwar berkata, oleh itu, teras yang disebut dalam Madani ini tidak sama sekali boleh mengenepikan apa yang disebut sebagai tunggak, mendirikan atau menegakkan sistem yang lebih mampan.

Jelasnya, kemampanan ekonomi itu bagi sesebuah negara dengan tatakelola yang baik adalah ukuran utama untuk menjamin perkara tersebut.

“Maka semua langkah yang akan diumumkan dalam Belanjawan 2023 pada 24 Februari akan mengembalikan kita kepada beberapa asas, percepatkan kelulusan, menghentikan kaedah mendapatkan komisyen, yang bukan hak kita dalam melaksanakan tanggungjawab mereka dan tidak juga menindas atau menekan individu atau puak yang tidak mendokong kita,” tegasnya lagi.

Author

Faridah Amiratul

View all posts

View all posts


KPDNHEP Kelantan rampas 289kg minyak masak bersubsidi

TUMPAT: Kementerian Perdagangan Dalam Negeri dan Hal Ehwal Pengguna (KPDNHEP) Kelantan merampas 289 kilogram (kg) minyak masak peket satu kg bersubsidi menerusi operasi bersepadu di Pulau Tengkorak, Pengkalan Kubor di sini semalam.

Ketua Pegawai Penguat Kuasa Aswadi Jaafar berkata dalam operasi yang dijalankan dengan kerjasama Polis Marin Wilayah Tiga itu, pasukannya telah mengesan sebuah kenderaan dalam keadaan mencurigakan berada di kawasan gelap pada pukul 12 tengah malam.

“Seorang individu dilihat sedang memunggah sesuatu daripada kenderaan jenis Proton Wira Aeroback tersebut dan ketika serbuan suspek berjaya melarikan diri ke dalam semak berhampiran menyebabkan dia gagal dikesan.

“Pemeriksaan lanjut ke atas kenderaan itu menemukan minyak masak peket satu kg yang dimuatkan dalam 17 kotak dengan anggaran nilai RM723.50 yang disyaki untuk diseludup ke Thailand melalui pangkalan haram,” katanya dalam kenyataan, hari ini.

Aswadi berkata kes akan disiasat di bawah Akta Kawalan Bekalan 1961 dan Peraturan-peraturan Kawalan Bekalan 1974 kerana disyaki memiliki barang kawalan tanpa lesen dengan niat melakukan kesalahan.

Menurutnya siasatan lanjut akan dijalankan ke atas pemilik asal kenderaan dan punca barang kawalan diperoleh.

“KPDNHEP tidak akan berkompromi dengan mana-mana individu atau peniaga yang melanggar undang-undang dan tindakan tegas akan diambil. Kerjasama bersepadu bersama agensi penguatkuasaan sempadan juga akan sentiasa dijalankan bagi membendung kegiatan penyeludupan terutamanya membabitkan barang kawalan,” katanya. -BERNAMA


NGO, sukerelawan mahu bantu mangsa banjir diminta mendaftar – Wan Rosdy

KUANTAN: Badan bukan kerajaan (NGO) atau badan sukarelawan yang berhasrat membantu mangsa banjir di Pahang diminta untuk mendaftar dengan Pusat Kawalan Operasi Bencana (PKOB) daerah atau Jawatankuasa Pengurusan Bencana Negeri.

Menteri Besar, Datuk Seri Wan Rosdy Wan Ismail berkata, kerajaan negeri mengalu-alukan mereka yang berhasrat membantu mangsa banjir dan pendaftaran itu bagi membantu PKOB membuat penyelarasan sukarelawan supaya misi bantuan berjalan lancar.

“Pendaftaran sukarelawan juga dapat mengelak berlakunya pembaziran tenaga kerana pernah berlaku, terdapat dua atau tiga kumpulan sukarelawan berkumpul membersihkan sebuah surau yang agak merugikan sumber tenaga,” katanya.

Wan Rosdy berkata, demikian pada sidang media selepas menghadiri Majlis Penyerahan Sumbangan Banjir PETRONAS kepada kerajaan negeri yang disampaikan oleh Pengurus Besar PETRONAS Pantai Timur M Ahmad Shazly Ramli di Wisma Sri Pahang di sini hari ini.

Turut hadir, Setiausaha Kerajaan Pahang, Datuk Seri Dr Sallehuddin Ishak dan Pengarah Angkatan Pertahanan Awam Malaysia (APM) Pahang Kol (PA) Che Adam A Rahman.

Selain itu, Wan Rosdy berkata, persiapan untuk menghadapi bencana banjir menerusi peruntukan sebanyak RM47 juta yang diluluskan bagi meningkatkan kecekapan pengurusan banjir juga telah dilaksanakan mengambil kira cadangan pihak berkaitan termasuk pengerusi PKOB.

Cadangan itu adalah berdasarkan pengalaman berhadapan banjir besar awal tahun ini, ketika Wan Rosdy dan Sallehuddin turun padang bertemu semua pengerusi PKOB bagi mendapatkan maklum balas untuk penambahbaikan aspek pengurusan banjir.

“Sebagai contoh, menerusi peruntukan ini, kita telah menyiapkan tempat pendaratan helikopter di beberapa lokasi kerap terputus laluan akibat banjir termasuk di perkampungan Orang Asli, supaya bekalan makanan dan bantuan lain dapat dihantar kepada mereka.

“Kita juga telah membina pusat pemindahan sementara (PPS) kekal di Maran, Pekan dan Lipis selain turut membeli bot penyelamat yang ditempatkan di pejabat penghulu serta telah melaksanakan kursus khas pengurusan bencana,” katanya.

Mengulas mengenai sumbangan itu, Wan Rosdy berterima kasih kepada PETRONAS yang menyerahkan peralatan menyelamat dan perlindungan kepada mangsa banjir, antaranya dua unit bot dilengkapi enjin dan kemudahan roda mudah alih, khemah, baju hujan serta jaket keselamatan.

M Ahmad Shazly pula berkata, bantuan itu adalah sebahagian daripada komitmen PETRONAS membantu mangsa banjir menerusi peruntukan RM25 juta yang diumumkan pada Disember tahun lepas, melibatkan penyaluran sumbangan kepada semua negeri.

PETRONAS juga menurut beliau telah mengajurkan Program Pengurusan Risiko Bencana Berasaskan Komuniti (CBDRM) kepada penduduk di Mukim Ganchong di Pekan, dekat sini dan Kepulauan Tumpat, Kelantan antara Januari hingga Julai lepas bagi membantu mereka membuat persiapan lebih sistematik dalam menghadapi banjir. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


‘Percayalah’ dari Winnie mendapat perhatian Harith dan Ajai

Oleh: ARRIAN ZAYNE

KUCHING: Tular menerusi aplikasi Tiktok sejak semalam selepas video menyanyikan lagu “Percayalah” dari Datuk Seri Siti Nurhaliza, Winnie Albert memukau perhatian banyak pihak termasuk pelawak popular, Harith Iskander dan komposer terkenal, Ajai.

Menerusi hantaran komen oleh Harith, beliau menanyakan soalan bagaimana untuk menghubungi penyanyi Iban Sarawak itu.

“Anda layak bergelar bintang… sesiapa yang mengenalinya (Winne) mohon mesej peribadi kepada saya.

“Saya ingin menampilkan beliau dalam persembahan pentas saya akan datang… kawalan suara beliau sangat mengagumkan,” kata Harith.

Sementara Ajai yang menciptakan lagu Percayalah khas untuk penyanyi nombor 1 negara itu akui penghayatan Winnie sangat baik dan tidak keterlaluan diirngi nada suara yang sempurna.

“Apa yang saya katakan semua ini adalah untuk penyanyi ‘cover’ lagu ini… sedap didengar, baik!,” puji Ajai dalam hantaran akaun Facebooknya.

Video berdurasi sekitar 1 minit lebih itu menyaksikan penyanyi iban Sarawak berkenaan kelihatan bersahaja melantun suara di Rumah Asap Tabuan beberapa hari lalu hingga disifatkan ‘telan CD’ oleh para netizen.

Winnie merupakan artis Iban Sarawak yang telah lama berkecimpung dalam industri muzik Iban sejak awal tahun 2000 serta antara lagu terkenalnya berjuduk Penguji Idup Janda dan Pagar makan Padi.

Author

Media Variasi

View all posts

View all posts


Rumah Terbuka: ‘Ziarah terdidik’ elak penularan COVID-19

KUALA LUMPUR: Memasuki minggu kedua Syawal, sambutan Aidilfitri terus dirayakan dengan tradisi kunjung-mengunjung saudara mara dan taulan yang tidak melepaskan peluang mengadakan rumah terbuka.

Lebih-lebih lagi, tahun ini adalah kali kedua Aidifitri dirayakan dalam suasana selepas penularan pandemik COVID-19 memuncak, dengan hampir keseluruhan sekatan mencegah jangkitan ditarik balik.

Namun, di sebalik keseronokan meraikan hari raya, bertemu dan berkumpul beramai-ramai, masyarakat kata pakar kesihatan, perlu ingat ancaman virus maut itu masih wujud dengan varian terbaharu – XBB.1.16 atau Arcturus – telah dikesan di negara ini.

Walaupun tidak menyebabkan gejala yang teruk atau seganas Delta yang mencetuskan gelombang kes besar-besaran di negara sebelum ini,  subvarian daripada keluarga Omicron ini menular dengan cepat, iaitu 1.2 kali ganda lebih pantas berbanding varian asal.

Menurut pakar, seperti varian dan subvarian terdahulu, Arcturus membawa risiko tinggi terhadap warga emas serta golongan rentan khususnya, dan rumah terbuka berpotensi mencetuskan penularan baharu.

JANGAN ALPA
Mengulas tentang hal itu, pakar perubatan kesihatan awam, Datuk Dr Zainal Ariffin Omar berkata, berdasarkan laporan di negara lain, subvarian terbaharu ini tidak mencetuskan jangkitan yang teruk ke atas individu biasa, namun bagi warga emas dan golongan rentan, tahap jangkitan yang dialami mereka tetap sama seperti varian asal COVID-19.

“Tidak kiralah varian apa sekalipun, kita tidak boleh ambil ringan khususnya dalam kalangan golongan rentan kerana imuniti mereka rendah dan boleh menyebabkan mereka berdepan komplikasi penyakit lain yang lebih teruk jika dijangkiti (subvarian COVID-19 terbaharu ini).

“Jika golongan ini tidak berhati-hati, dan pada masa sama tidak lengkap dos penggalak vaksin COVID-19, jangkitan akan merisikokan mereka mengalami ‘long COVID’, selain boleh menyebabkan kematian sekalipun setakat ini belum ada kematian akibat Arcturus dilaporkan,” katanya kepada Bernama.

Setakat ini, Arcturus dilaporkan dikesan di lebih 30 negara sejak dikenal pasti pada Januari lepas.

Menurut Dr Zainal Ariffin, selain demam panas luar biasa dan batuk, iaitu gejala biasa COVID-19 yang diakibatkan oleh varian terdahulu, Arcturus turut dikesan mencetuskan simptom baharu seperti konjunktivitis atau jangkitan mata, menyebabkan mata pesakit mengalami kemerahan, kegatalan dan bengkak.

Walaupun konjunktivitis pernah dilaporkan sebagai antara simptom COVID-19 sebelum ini, gejala itu tidak selazim yang disebabkan oleh subvarian baharu ini.

“Amalan kunjung-mengunjung semasa musim perayaan tidak salah dan masih boleh diteruskan, tetapi mungkin ada yang sudah alpa, lupa, berasa selesa atau leka dengan pemakaian pelitup muka. Jadi, saya ingatkan masyarakat untuk terus kekal patuh SOP (prosedur operasi standard) secara berterusan tanpa bosan.

“Bagi mereka yang disyaki mempunyai gejala atau simptom, dinasihatkan untuk jujur pada diri dengan tidak meneruskan amalan kunjung-mengunjung. Apatah lagi jika rumah yang ingin dikunjungi itu ada orang tua ataupun orang sakit yang sistem imunnya rendah kerana ini boleh membahayakan yang lain walaupun kesan subvarian ini tidak bahaya,” nasihat beliau.

Setakat 1 Mei lepas, negara melaporkan 9,780 kes baharu COVID-19 dalam tempoh 14 hari dengan Selangor merekodkan kes terbanyak, iaitu 3,414 kes, diikuti Kuala Lumpur (2,130) dan Melaka (792).

Menteri Kesihatan, Dr Zaliha Mustafa pada 24 April lepas, dipetik berkata kementeriannya mengesan 12 kes jangkitan Arcturus di negara ini, iaitu empat di Selangor, dua di Kuala Lumpur dan enam di Sarawak.

SITUASI MENANG-MENANG

Sementara itu, menurut Prof Dr Sanjay Rampal, pakar perubatan kesihatan awam daripada Universiti Malaya, subvarian COVID-19 yang baharu ini mempunyai kebarangkalian yang tinggi untuk menjadi strain utama dalam tempoh beberapa bulan akan datang.

“Walaupun subvarian ini memungkinkan berlakunya peningkatan jumlah kes dalam tempoh perayaan ini kerana sifat Arcturus yang mudah berjangkit, masyarakat tidak perlu bimbang kerana kita mempunyai kapasiti mencukupi untuk mengendalikan beban jangkitan semasa.

“Akan tetapi, pada masa sama kita perlu terus memantau rapi perkembangan jangkitan dan memastikan perkhidmatan kesihatan awam di peringkat akar umbi mempunyai sumber dan kapasiti mencukupi untuk mencegah dan mengawal (kemungkinan gelombang baharu) COVID-19,” kata beliau.

Dr Sanjay turut menasihati individu yang mengesyaki dirinya bergejala agar membuat ujian kendiri sebelum mengunjungi rumah orang lain serta berjumpa doktor jika gejala yang dialami berpanjangan sekalipun ujian kendiri menunjukkan keputusan negatif.

Sementara itu, mengambil kira situasi semasa, pakar sosial Prof Datuk Dr Mohammad Shatar Sabran menasihati orang ramai agar menerima guna amalan yang boleh mencegah mereka daripada dijangkiti semasa berkunjung ke rumah terbuka.

“Budaya orang Melayu, bila berjumpa  kawan dan sanak saudara, antara perkara paling utama atau awal dilakukan ialah bersalaman, dan dengan berlakunya sentuhan ini, maka wujud keakraban iaitu ‘the power of touching’.

“Namun aspek ini boleh kita ubah, bergantung pada situasi, kerana kita pastinya tidak mahu PKP (Perintah Kawalan Pergerakan) yang kita lalui dahulu berlaku lagi,” kata beliau.

“Sehubungan itu, pentingnya situasi menang-menang, iaitu amalan berkunjung semasa raya ini boleh dilakukan tetapi dengan ‘ziarah terdidik’,  tidak alpa SOP yang ditetapkan ataupun (berjumpa) secara maya,” katanya. – BERNAMA


Skandal MAINS: Pengurus zakat gaji RM20,000, terima pampasan RM680,000

BANGI: Skandal penyelewengan duit zakat Majlis Agama Islam Negeri Sembilan (MAINS) berjumlah RM7.2 juta, menimbulkan persoalan ramai apabila pernah diklasifikasikan No Further Action (NFA) pada tahun 2020 oleh SPRM.

Bagaimanapun, siasatan dijalankan semula oleh SPRM susulan baru-baru ini, tular  dokumen yang mempamerkan wujudnya salah laku pembayaran pampasan ‘luar biasa’ sebanyak RM7.2 juta kepada 54 kakitangan Pusat Zakat Negeri Sembilan.

Polis Negeri Sembilan turut mengesahkan bahawa kertas siasatan telah dibuka semula berhubung dakwaan penyelewengan wang zakat melibatkan Majlis Agama Islam Negeri Sembilan (MAINS) Zakat Sdn Bhd, mengikut Seksyen 409 Kanun Keseksaan iaitu pecah amanah.

Namun di sebalik semua laporan media itu, ramai yang tidak tahu bahawa pendapatan kakitangan di Pusat Zakat Negeri Sembilan amat lumayan.

Menurut sumber, Pengurus Besar pusat zakat bergaji RM20,000 sebulan manakala pegawai-pegawai lain mendapat pendapatan hampir belasan ribu sebulan.

“Kerani pun boleh capai gaji antara RM6,000 hingga RM7,000 sebulan.

“Pendapatan ini diambil daripada zakat yang mencatatkan kutipan sebanyak RM140 juta setahun.

“Seramai 54 kakitangan menerima pampasan antara RM40,000 hingga RM680,000 pada tahun 2019.

“Dan pengurus besar berkenaan menerima RM680,000, itu antara punca siasatan dibuka semula,” katanya kepada MEDIA VARIASI.

Pada 9 Februari lalu, Pengarah SPRM Negeri Sembilan, Awgkok Ahmad Taufik Putra Awg Ismail dilaporkan berkata, siasatan pada 2019 berhubung isu dakwaan penyelewengan wang zakat melibatkan MAINS Zakat Sdn Bhd tidak menemukan sebarang unsur kesalahan jenayah rasuah di bawah Akta Suruhanjaya Pencegahan Rasuah Malaysia (SPRM) 2009.

MAINS juga dilaporkan turut mengeluarkan kenyataan menafikan tohmahan dan fitnah yang disebarkan melalui media sosial, berkenaan salah guna wang zakat di Negeri Sembilan.

Sebelum ini, tular di aplikasi Telegram mengenai laporan pecah amanah wang kutipan zakat melibatkan pegawai jabatan tersebut.

Author

Tun Puteh Wanti

View all posts

View all posts


EPL: Gol Rashford bantu United tewaskan West Ham 1-0

GOL ke-100 Marcus Rashford dalam kerjayanya bersama Manchester United membawa kemenangan 1-0 ke atas West Ham United dalam aksi Liga Perdana Inggeris 2022/2023 di Old Trafford, pada awal pagi tadi.

Jaringan pada minit ke-38 merupakan gol ketujuh peribadinya pada musim yang menyaksikan Rashford menjadi watak utama buat United.

Gol tersebut sudah semestinya menjadi tonik penting buat penyerang berusia 24 tahun untuk memikat pengurus England, Gareth Southgate bagi menyenaraikannya dalam skuad England bagi menghadapi kejohanan Piala Dunia 2022 di Qatar tidak lama lagi.

Turut cemerlang dalam perlawanan ini adalah penjaga gol, David De Gea yang menggagalkan percubaan dan serangan bahaya oleh West Ham yang memburu jaringan penyamaan.

United kini mencatatkan rekod tanpa kalah dalam lapan perlawanan terakhir di semua kejohanan.

Kemenangan ini meletakkan United di tangga kelima dengan jumlah 23 mata di belakang Newcastle United yang berkelebihan satu mata dalam perebutan slot ke Liga Juara-Juara Eropah pada musim hadapan.

Author

Mohamad Fitri Hazim Hazam

View all posts

View all posts


Sukar untuk kompaun pemilik lembu berkeliaran, lembu tiada nombor siri – MPSepang

CYBERJAYA: Majlis Perbandaran Sepang (MPSepang) menjelaskan adalah di luar bidang kuasanya untuk mengambil tindakan ke atas pemilik lembu yang berkeliaran apabila berlaku kemalangan membabitkan lembu itu.

Yang Dipertua MPSepang, Datuk Abd Hamid Hussain berkata demikian ketika mengulas kejadian tular baru-baru ini berkenaan lembu yang berkeliaran di sekitar Dengkil sehingga menyebabkan kemalangan dengan kereta.

Menurutnya, sebelum ini MPSepang pernah menangkap dan menyita tiga ekor lembu pada tahun 2022, dan tiga kompaun telah pun dikeluarkan kepada pemilik lembu tersebut.

“Cuma kadang-kadang kalau kita susah nak kenal pasti pemiliknya, apabila berlaku kemalangan dan lembu itu sudah mati, tidak ada yang nak mengaku itu lembu dia, cuma diakui apabila yang berada dalam kandang sahaja.

“Kalau lembu berkeliaran tanpa ada tuan di sekelilingnya, kita pun tidak tahu, sebab lembu atau kerbau yang ada dalam kawasan kita ini tidak di-tag dengan nombor sirinya.

“Kalau lembu import dari luar negara kita boleh lihat nombor sirinya di-tag di telinganya, kalau di Malaysia setakat ini tidak ada.

“Itu yang agak sukar pada kita untuk mengenakan tindakan kepada pemilik-pemilik ini, yang mana satu, kalau dia datang ambil lembu dia dan mengaku lembu kepunyaannya, kita akan denda dan kompaun untuk kos simpanan dan denda,” katanya dalam sidang media pada Selasa.

Terdahulu, Abd Hamid berkata, isu lembu di daerah Sepang ini bukan isu baharu, dan telah lama dibincangkan, serta enakmen undang-undang kecil penternakan lembu dan kerbau masih lagi terpakai di Daerah Sepang.

Mengulas lanjut, katanya, jika dilihat di daerah Sepang ini, masih terdapat banyak kawasan pertanian yang luas dan MPSepang tidak boleh untuk melupuskan penggunan enakmen tersebut.

“Jadi, kalau kita lihat berkaitan dengan isu lembu dan kerbau di daerah Sepang ini memang ada sedikit kekangan kepada Majlis.

“Sebenarnya kalau kita lihat, kita juga telah melaksanakan banci kandang-kandang lembu di dalam daerah Sepang ini, buat masa ini terdapat lebih daripada 70 kandang lembu yang ada.

“Jadi apabila kandang lembu ini sepatutnya menjadi tanggungjawab kepada pemilik lembu tersebut untuk mengawal ternakan mereka, lembu ini juga sebenarnya ada di dalam kawasan Cyberjaya dan kadang-kadang terlepas masuk ke dalam Cyberjaya,” jelasnya.

Setakat ini, MPSepang telah mengadakan perbincangan dengan pihak jabatan veterinar untuk sama-sama mengambil tindakan bagi pemantauan atau pun tindakan ke atas mereka yang membiarkan lembu dan kerbau mereka bebas dalam kawasan awam.

“Di sini kita lihat ada dua senario, pertama sekali kalau masuk dalam kawasan bandar atau pun kawasan perumahan, ini mungkin menjadi tanggungjawab majlis untuk bersama dengan pihak jabatan veterinar.

“Cuma apabila lembu dan kerbau ini berada di dalam kawasan kampung, pihak-pihak yang boleh mengambil tindakan itu adalah daripada pejabat veterinar atau pun haiwan, atau pun daripada pihak pejabat daerah,” katanya lagi.

Author

Faridah Amiratul

View all posts

View all posts


Mara Liner mohon maaf insiden penumpang kena tinggal bas

SHAH ALAM: Syarikat pengangkutan bas, Mara Liner Sdn Bhd tampil memohon maaf kepada semua pihak yang terjejas susulan tindakan pemandunya meninggalkan penumpang sehingga tular di media sosial baru-baru ini.

Ketua Pegawai Eksekutifnya, Zachary Ismail dalam satu kenyataan berkata, pihaknya turut memberi jaminan insiden berkenaan tidak akan berulang lagi pada masa hadapan.

Jelasnya, siasatan dalaman juga dibuat sejurus aduan tersebut diterima dan tindakan susulan ke atas pemandu terlibat juga telah diambil.

“Pengurusan Mara Liner kesal di atas insiden yang telah berlaku kepada penumpang bas ekspres Kuala Terengganu – Melaka tempoh hari.

“Kami telah menghubungi penumpang terbabit kelmarin (20 September) bagi menzahirkan permohonan maaf dan rasa kesal,” katanya.

Sinar Harian pada Rabu melaporkan, seorang penumpang ditinggalkan pemandu bas sebuah syarikat swasta kerana didakwa lambat menaiki kenderaan berkenaan selama satu minit dari waktu operasi perkhidmatan yang dijadualkan.

Menerusi video tular berdurasi 27 saat di TikTok, lelaki tersebut dilihat berlari dan memanggil pemandu berkenaan yang baru sahaja bergerak meninggalkan stesen, namun tidak diendahkan.

Susulan itu, warganet tampil mengecam tindakan pemandu dan syarikat pengangkutan bas terbabit. – Sinar Harian

Authors

Media Variasi

View all posts

Diyana Rahip

View all posts

View all posts

View all posts


PM dicadang jawab isu DNAA Zahid dalam sesi PMQ di Dewan Rakyat

KUALA LUMPUR: Seorang Ahli Parlimen blok kerajaan mencadangkan Perdana Menteri, Datuk Seri Anwar Ibrahim menjawab sendiri keputusan melepas tanpa membebaskan (DNAA) Presiden UMNO, Datuk Seri Dr Ahmad Zahid Hamidi daripada 47 pertuduhan pecah amanah, rasuah, dan pengubahan wang haram milik Yayasan Akalbudi di Dewan Rakyat.

Hassan Abdul Karim (PH-Pasir Gudang) berkata, beliau mencadangkan supaya Anwar menjelaskan isu itu semasa Sesi Soal Jawab Perdana Menteri (PMQ).

“Kalau tidak dalam masa terdekat ini, waktu sidang Sesi Soal Jawab Perdana Menteri. Untuk berlaku adil supaya sahabat-sahabat di blok pembangkang dan kami backbenchers (Ahli Parlimen yang tidak pegang jawatan eksekutif), kami nak dengar dari Perdana Menteri sendiri supaya isu DNAA dinoktahkan juga dalam dewan ini,” katanya.

Beliau berkata demikian semasa membahaskan Kajian Separuh Penggal (KSP) Rancangan Malaysia Ke-12 (RMK12) di Dewan Rakyat hari ini.

Mengulas lanjut, Hassan berkata, badan kehakiman seharusnya tidak disalahkan berkenaan isu DNAA ini, sebaliknya ia adalah tanggungjawab Peguam Negara.

“Memang saya kurang puas hati tentang perjalanan itu. Saya merasakan Peguam Negara perlu memikul tanggungjawab ini dan amat sesuai Jawatankuasa Hak Asasi Manusia, Pilihan Raya dan Reformasi memanggil Peguam Negara yang lepas dan semasa untuk mendapatkan penjelasan.

“(Mereka) mesti datang. Tak boleh kata tak boleh datang. Jawatankuasa ini ada hak dan Parlimen satu badan yang ada integriti” katanya.

Sebelum ini, dilaporkan Jawatankuasa Hak Asasi Manusia, Pilihan Raya dan Reformai Institusi memaklumkan akan memanggil bekas Peguam Negara, Tan Sri Idrus Harun dan Peguam Negara yang baharu, Datuk Ahmad Terrirudin Mohd Salleh. – Harian Metro

Author

Media Variasi

View all posts

View all posts


Penyokong berhabis duit beli peralatan layar gergasi untuk final Piala FA

PONTIAN: Peminat tegar bola sepak Johor Darul Ta’zim (JDT) sanggup menjadikan halaman rumahnya sebagai lokasi tayangan layar gergasi perlawanan akhir Piala FA antara JDT dan Kuala Lumpur City (KL City), malam esok.

Mohd. Isa Amid, 49, berkata, dia mengeluarkan perbelanjaan sendiri bagi membeli layar putih dan projektor berharga RM2,000 untuk memberikan peluang kepada penduduk setempat menonton kehangatan aksi final tersebut.

Katanya, selain perlawanan biasa melibatkan JDT pada setiap minggu, pihaknya juga pasti mengadakan tayangan ‘Big Screen’ ketika perlawanan akhir Piala Malaysia dan Piala FA pada setiap tahun.

“Sepertimana program wayang pacak oleh Jabatan Penerangan yang mengadakan tayangan wayang gambar suatu masa dulu, tayangan ‘Big Screen’ seperti mengimbas kenangan semasa kecil dulu.

“Mereka yang datang secara sukarela boleh membawa makanan seperti nasi lemak, bihun, mi goreng, kuih-muih sebagai pengalas perut semasa menyaksikan perlawanan tersebut,” katanya ketika ditemui di Kampung Parit Kudus, di sini, hari ini.

Mohd. Isa menambah, bagi perlawanan akhir Piala FA pada malam esok, dia menganggarkan kehadiran seramai 50 hingga 100 orang akan datang menyaksikannya yang bermula pada pukul 9 malam hingga selesai.

“Dalam masa yang sama juga dapat merapatkan silatturahim antara penduduk selain merasai suasana perlawanan akhir beramai-ramai walaupun tidak dapat datang ke stadium,” ujarnya juga pengurus PT Kudus FC.

Sementara itu, Ketua Wanita UMNO Cawangan Sanglang, Hasnah Ahmad berkata, pada sebelah pagi pula diadakan program ‘Rewang Sekampung’ bagi memasak nasi bariani untuk jamuan pada sebelah malamnya.

Katanya, pihaknya menjemput semua penduduk Sanglang dan sekitarnya menyaksikan perlawanan akhir yang akan ditayangkan menggunakan layar putih gergasi di hadapan dewan tersebut.

“Turut dipasang dua buah khemah pengantin untuk tempat orang ramai menjamu selera sebelum perlawanan bermula selain cendermata kepada penonton yang bertuah,” katanya

Menurut Hasnah, penganjuran program ini sebagai satu sokongan kepada pasukan bola sepak JDT agar mereka terus mencapai kemenangan dengan mengalahkan KL City. – KOSMO

Authors

MEDIAVARIASI

View all posts

Diyana Rahip

View all posts

View all posts

View all posts


Respons ‘kilat’ Zahid isu banjir kilat di Felda Sg Kemahal curi tumpuan

KUALA LUMPUR: Perkongsian Ahli Parlimen Bentong, Young Syefura Othman di Facebook miliknya berhubung isu banjir kilat di Felda Sg Kemahal pagi tadi mendapat respons ‘kilat’ dari Menteri Kemajuan Desa dan Wilayah, Datuk Dr Ahmad Zahid Hamidi mencuri tumpuan netizen.

Komen Ahmad Zahid di muka buku Young Syefura mendapat 660 kesukaan dalam tempoh dua jam yang ditularkan netizen.

Timbalan Perdana Menteri itu menulis, “Saya sudah menerima info berkenaan situasi ini dan akan mengambil tindakan segera untuk membantu mangsa banjir dan membaiki kerosakan akibat bencana ini. ”

Young Syefura kemudian membalas,” Zahid Hamidi Terima kasih DS! Kami menunggu bantuan dan kehadiran DS!.

Terdahulu, pemimpin dari Pakatan Harapan yang dikenali sebagai Rara itu menulis sebanyak 90 lebih buah rumah dilaporkan buat masa kini yang menjadi mangsa banjir.

“Pengurus Felda Sg Kemahal, Encik Fazeli memaklumkan kepada saya jumlah rumah dan mangsa mungkin akan meningkat kerana bancian masih lagi dijalankan oleh pihak Felda.

“Kebanyakan mangsa tidak sempat menyelamatkan harta benda mereka.

“Kepada NGO atau sukarelawan yang ingin membantu mangsa-mangsa banjir di Felda Sg Kemahal boleh menghubungi Pengurus Felda Sg Kemahal, Encik Fazeli di talian 019- 6739881.

“Turut bersama saya tadi adalah ADUN Pelangai, Datuk Seri Johari Harun, Penghulu Pelangai, Encik Syaharul Alimi dan pegawai-pegawai agensi yang lain.

“Saya kini dalam perjalanan untuk meninjau kawasan-kawasan banjir yang lain di dalam DUN Pelangai,” tulisnya.

Dalam pada itu, orang ramai memberi maklum balas yang positif terhadap respons Zahid dan Rara.

Ada yang memberi cadangan tambah baik, “Yb wujubkan sukarelawan banjir di kaw, apabila kecemasan ..seperti banjir..terus kita menghantar bantuan tak kira masa. Semoga dipermudahkan urusan yb dan rakyat semuanya dlm keadaan selamat..amin amin💪💪😘,” komen netizen.

Author

Tun Puteh Wanti

View all posts

View all posts


Saifuddin ulangi tidak perlu pinda SOSMA buat masa ini

PUTRAJAYA: Menteri Dalam Negeri, Datuk Seri Saifuddin Nasution Ismail hari ini mengulangi pendiriannya untuk tidak meminda Akta Kesalahan Keselamatan (Langkah-Langkah Khas) 2012 (SOSMA) buat masa ini.

Bercakap kepada pemberita selepas mengadakan lawatan rasmi ke ibu pejabat Jabatan Sukarelawan (RELA) di sini hari ini, Saifuddin berkata, undang-undang adalah bersifat dinamik serta tidak statik dan SOSMA masih boleh disemak semula dan dipinda dari semasa ke semasa.

“Pendirian saya ketika ini undang-undang bersifat dinamik dan tidak statik, sebab itu, kita ada Parlimen untuk gubal dan pinda undang-undang sedia ada. Itulah mekanisme yang ada di negara kita.

“Kita perlu respons ikut keperluan dari semasa ke semasa dan adakah ia perlu dipinda sekarang? Itu tidak. Itu prinsip saya dan apa yang saya pegang buat masa ini,” katanya ketika diminta mengulas gesaan Timbalan Pengerusi DAP, Gobind Singh Deo agar beliau mempertimbangkan semula kenyataan berhubung SOSMA.

Saifuddin pada 13 Disember dilaporkan berkata, beliau tidak berhasrat untuk menyemak semula SOSMA serta menyatakan ia bukanlah undang-undang penahanan tanpa bicara tidak seperti Akta Keselamatan Dalam Negeri 1967 (ISA) yang sudah dimansuhkan.

Semalam, Gobind yang juga Ahli Parlimen Damansara meminta Saifuddin mempertimbangkan semula kenyataannya untuk tidak menyemak semula SOSMA serta menyatakan kenyataan itu bertentangan dengan pendirian Pakatan Harapan (PH) yang selama ini mengakui SOSMA bersifat menindas.

Bekas menteri komunikasi dan multimedia itu juga mencadangkan beberapa seksyen yang terkandung dalam SOSMA disemak semula termasuk Seksyen 6, 13, 14, 18A yang dilihat bersifat menindas.

Saifuddin dalam pada itu bersetuju bahawa terdapat beberapa seksyen dan fasal dalam SOSMA yang perlu dipinda dan perlu diteliti Kementerian Dalam Negeri (KDN).

“Dalam SOSMA ini, memang ada beberapa seksyen dan fasal-fasal tertentu yang tidak boleh kekal selama-lamanya dan perlu diberi pertimbangan sewajarnya dari masa ke masa tetapi ketika ini, saya kata tidak, sebab saya baru dua minggu di sini (KDN),” katanya. – BERNAMA


Amaran hujan berterusan di kebanyakan negeri di semenanjung sehingga esok

KUALA LUMPUR: Jabatan Meteorologi Malaysia (MetMalaysia) mengeluarkan amaran hujan berterusan di kebanyakan kawasan di Semenanjung sehingga esok.

MetMalaysia menerusi kenyataan hari ini memaklumkan hujan lebat berterusan dijangka berlaku di Kelantan dan Terengganu manakala hujan berterusan di Perlis, Kedah, Pulau Pinang, Perak (Hulu Perak), Kelantan (Gua Musang), Terengganu (Kemaman), Pahang (Jerantut, Kuantan dan Pekan).

Menurut jabatan itu, petang ini dijangka berlaku ribut petir di Selangor, Kuala Lumpur, Putrajaya, Melaka, Perlis, Pulau Pinang, Perak, Kedah, Negeri Sembilan, Johor dan beberapa kawasan di Sabah dan Sarawak.

Hujan diramal malam ini di seluruh negara kecuali di beberapa kawasan di Sarawak (Kuching, Serian dan Samarahan) dan Sabah (Tawau) manakala ribut petir dijangka berlaku di Sandakan dan Kudat.

Esok, hujan dijangka berlaku di Kelantan, Terengganu, Pahang, Perlis, Kedah, Pulau Pinang, Perak, Johor dan beberapa lokasi di Sabah (Pantai Barat, Sandakan dan Kudat).

Pada petang Sabtu, ribut petir diramal di Selangor, Kuala Lumpur, Putrajaya, Melaka, Perlis, Pulau Pinang, Perak, Kedah, Negeri Sembilan, Johor serta beberapa kawasan di Sabah dan Sarawak.

Pada Ahad (4 Disember) MetMalaysia menjangka berlakunya hujan pada sebelah pagi di Perlis, Kelantan, Terengganu, Kedah, Pulau Pinang, Selangor, Kuala Lumpur, Putrajaya, Negeri Sembilan, Melaka, Johor dan beberapa kawasan di Sabah.

Pada petang dan malam pula diramal ribut petir di kebanyakan kawasan di seluruh negara. – BERNAMA


All England 2023 fokus utama Aaron-Wooi Yik

KUALA LUMPUR: Juara bertahan beregu lelaki dunia Aaron Chia-Soh Wooi Yik, meletakkan All England 2023 sebagai fokus utama mereka dalam tiga siri kejohanan Eropah, disertai bulan ini.

Walaupun mengunci mulut mengenai sasaran sebenar mereka, Aaron sebaliknya berharap agar dapat ‘meloloskan diri’ sekurang-kurangnya ke peringkat separuh akhir, bermula dengan kejohanan Terbuka Jerman pada 8-13 Mac diikuti All England 2023 (14-19 Mac) dan Terbuka Swiss (21-26 Mac).

Beliau berkata mereka yang bakal turun sebagai pilihan pertama di Terbuka Jerman, akan menjadikan kejohanan tersebut sebagai medan persediaan untuk tampil lebih meyakinkan pada All England, yang juga kejohanan badminton tertua dunia itu.

“Setakat ini, persediaan dari segi fizikal dan kecergasan semua okay. Walaupun kami pilihan utama di Terbuka Jerman, namun kami harap takkan beri tekanan kepada diri sendiri dan cuba buat yang terbaik,” katanya kepada pemberita selepas sesi latihan di sini, hari ini.

Pasangan nombor dua dunia yang mendapat ‘bye’ pada pusingan pertama Terbuka Jerman itu, dijadual bertemu sama ada rakan senegara Man Wei Chong-Tee Kai Wun atau gandingan Jepun Akira Koga-Taichi Saito, pada pusingan kedua.

Pemenang pingat gangsa Sukan Olimpik 2020 itu, akan membuka tirai cabaran All England 2023 menentang pasangan Indonesia Leo Rolly Carnando-Daniel Marthin, manakala pasangan tuan rumah Arthur Boudier-Minh Quang Pham menanti mereka pada pusingan pertama Terbuka Swiss di Switzerland.

Mengenai cabaran dari Leo-Daniel di All England, Aaron berkata, mereka perlu berwaspada dengan peningkatan prestasi pasangan Indonesia itu, biarpun mempunyai rekod bersih dengan menang kesemua empat perlawanan sebelum ini, sejak kali pertama bertemu pada Terbuka Thailand 2021.

“Kita tahu bukan senang nak lawan mereka, walaupun pernah bertemu sebelum ini tetapi kita akan lawan dan bersedia 100 peratus,” katanya.

Mengulas mengenai cabaran terkini dalam kategori mereka, beliau mengakui kesemua pasangan yang berada dalam kedudukan 30 terbaik, mampu memberi saingan sengit antara satu sama lain termasuk pasangan utama dunia lain.

Pemain berusia 26 tahun itu pada masa sama berharap agar beliau dan Wooi Yik dapat mengekalkan konsistensi, sekali gus berada dalam kelompok lapan terbaik dalam ranking dunia sebelum kempen kelayakan Sukan Olimpik 2024 di Paris, Peranics bermula Mei ini.

Sementara itu, Aaron sempat berpesan kepada tiga pasangan baharu iaitu Muhammad Haikal Nazri-Nur Izzuddin Rumsani, Goh Sze Fei-Choong Hon Jian dan Wan Muhammad Arif Wan Junaidi-Yap Roy King, agar fokus dengan pasangan masing-masing dan melupakan episod perpisahan dialami sebelum ini.

Persatuan Badminton Malaysia (BAM) baru-baru ini melakukan rombakan terhadap tiga pasangan negara, selepas Nur Izzuddin nekad untuk berpisah dengan pasangan beregunya Sze Fei atas alasan hilang kepercayaan.

Situasi itu menyaksikan Muhammad Haikal yang sebelum ini bergandingan bersama Wan Muhammad Arif sejak 2019, terpaksa dipecahkan bagi memberi laluan kepadanya, bergandingan bersama Nur Izzuddin.

Wan Muhammad Arif pula dipasangkan dengan Roy King, yang juga merupakan pemain beregu campuran bersama Valeree Siow, manakala Sze Fei membentuk gabungan bersama Hon Jian. – BERNAMA


Jalan maut JB-Mersing

JOHOR BAHRU: Statistik kemalangan maut di Johor semakin meningkat sejak dua hingga mencatatkan antara negeri tertinggi nahas di negara ini.

Sebanyak 33 hotspot atau ‘perangkap maut’ dikesan di seluruh negeri membabitkan beberapa jalan termasuk Jalan Johor Bahru-Mersing, Segamat-Kuantan dan Batu Pahat-Mersing.

Ketua Polis Johor, Datuk Kamarul Zaman Mamat berkata, pada tahun 2021, sebanyak 642 kes kemalangan maut dilaporkan.

Bagaimanapun katanya, angka itu terus meningkat sebanyak 25 peratus kepada 808 kes pada tahun lalu.

“Pada tahun ini sahaja bermula Januari sehingga September, angka sudah merekodkan 726 kes. Ini menunjukkan peratusan dijangka meningkat menjelang hujung tahun ini,” maklumnya seperti dilapor Kosmo pada Ahad.

Jelasnya lagi, warga emas berusia 65 tahun dan ke atas paling ramai menjadi mangsa kemalangan maut.

Author

Diyana Rahip

View all posts

View all posts


Hassan Marican ketuai badan penasihat khas Menteri Kewangan

KUALA LUMPUR: Perdana Menteri, Datuk Seri Anwar Ibrahim hari ini mengumumkan pelantikan Penasihat Petronas, Tan  Sri Mohd Hassan Marican untuk mengetuai badan penasihat khas kepada Menteri Kewangan.

Anwar berkata, kumpulan penasihat yang terdiri daripada golongan profesional serta pakar ekonomi bertanggungjawab bagi membantu menasihatinya selaku Menteri Kewangan.

Beliau berkata, empat lagi anggota badan penasihat khas itu ialah Pengerusi Eksekutif FVSB Sdn Bhd,  Datuk Ahmad Fuad Md Ali; Profesor Ekonomi Universiti Sunway, Prof Dr Yeah Kim Leng; Profesor Ekonomi Universiti Malaya, Datuk Prof Ulung Dr Rajah Rasiah dan Pengerusi Sarawak Energy Berhad, Datuk Amar Abdul Hamed Sepawi.

Anwar turut mengulangi pendiriannya bahawa anggota badan penasihat khas itu tidak akan menerima sebarang bayaran daripada kerajaan. – BERNAMA


Warna urat pun boleh jadi tips pilih warna tudung!

‘ALA nampak kusam lah pakai tudung warna ni’

Haa orang perempuan mesti pernah menghadapi situasi seperti di atas.

Penting ya untuk memilih warna tudung! kalau salah pilih warna ia boleh membuatkan wajah menjadi kusam dan gelap.

Cara dia senang sahaja, para wanita perlu memastikan warna urat di pergelangan tangan untuk mengenalpasti ‘undertones‘ masing-masing.

Untuk pengetahuan para wanita, terdapat tiga jenis undertones iaitu cool undertones, warm undertones dan neutral undertones.

Lihat gambar di bawah untuk dijadikan rujukan.

Bagi memastikan tudung yang dipakai sesuai dengan warna kulit, anda perlu mengenalpasti warna urut di bahagian pergelangan tangan.

Cara-caranya adalah cari tempat yang ada natural light (cahaya matahari). Kemudian, lihat warna urat di pergelangan tangan sama ada berwarna ungu, biru, hijau atau olive.

Sekiranya urat di tangan berwarna ungu dan biru, itu bermakna anda adalah cool undertones.

Sekiranya memiliki urat berwarna biru dan hijau, itu adalah neutral undertones.

Akhir sekali jika urat di pergelangan tangan berwarna hijau dan olive, ini bermakna anda adalah warm undertones.

Selepas mengenal pasti undertones masing-masing, pilih warna tudung seperti di bawah:

Cool undertones

Warm undertones

Neutral undertones

Mudah kan? Makin berseri-seri muka bila pakai tudung sesuai dengan warna kulit.

Semoga bermanfaat!

Author

Nurul Ain Japri

View all posts

View all posts


Guru menang Mercedes Benz C200 Avantgarde dengan simpan SSPN

PETALING JAYA: Seorang guru wanita di sebuah sekolah di Pulang Pinang mendapat durian runtuh selepas memenangi sebuah kereta mewah menerusi Cabutan WOW! 25 Tahun, Perbadanan Tabung Pendidikan Tinggi Nasional (PTPTN).

Khoo Lee Hah, 39, yang masih terkejut dengan kemenangannya menerusi kategori Cabutan Tahunan Jubli Perak mengakui tidak pernah mengimpikan untuk memenangi hadiah itu kerana niatnya membuka akaun berkenaan hanya untuk menyimpan demi masa depan pendidikan anak perempuan tunggalnya.

Beliau yang telah menjadi seorang pendidik selama 12 tahun itu membawa pulang Mercedes Benz C200 Avantgarde menerusi simpanan beliau di dalam Simpan SSPN mulai 2016.

“Saya membuka akaun Simpan SSPN Plus selepas mengetahui mengenai simpanan ini di laman media sosial yang memberi banyak manfaat seperti perlindungan takaful, pelepasan cukai dan banyak lagi.

“Selain Simpan SSPN Plus, saya juga membuka akaun Simpan SSPN Prime dan jumlah keseluruhan saya buat simpanan bernilai lebih RM8,000 setahun,” katanya ketika ditemui pemberita pada majlis penyampaian hadiah Cabutan WOW! 25 Tahun PTPTN di sini, hari ini.

Penyampaian hadiah cabutan berkenaan disempurnakan Ketua Eksekutif PTPTN, Ahmad Dasuki Abdul Majid, diiringi Ketua Pegawai Kewangan PTPTN, Azhar Ahmad.

Selain Khoo, Latinah Dahulin, 37, berasal dari Sabah memenangi tempat kedua cabutan itu dan membawa pulang wang tunai RM100,000 manakala Yip Meng Leong, 49, jurutera di Selangor, pula memenangi tempat ketiga cabutan berkenaan dan berjaya membawa pulang wang tunai bernilai RM50,000.

Cabutan WOW! 25 Tahun PTPTN sempena sambutan Jubli Perak 25 Tahun PTPTN berlangsung pada 1 Januari hingga 31 Disember tahun lepas menerusi tiga kategori cabutan iaitu Cabutan Siri Silver 1, 2 serta 3, Cabutan Khas Babyku Simpan dan Cabutan Tahunan Jubli Perak.

Bagi Cabutan Khas Babyku Simpan dimenangi K. Shankar, 37.

Terdahulu, Ahmad Dasuki ketika berucap menyempurnakan majlis penyampaian hadiah itu, memaklumkan sehingga 31 Jan lepas, jumlah keseluruhan deposit Simpan SSPN yang diterima adalah sebanyak RM14.38 bilion dengan bilangan akaun berjumlah 5.79 juta.

“Pencapaian ini membuktikan Simpan SSPN berada di landasan tepat sebagai produk simpanan yang berdaya saing setanding dengan produk simpanan lain di pasaran. Terima kasih saya ucapkan kepada semua pendeposit setia yang menyokong Simpan SSPN selama ini,” katanya. – BERNAMA


Warga emas suspek simbah asid menangis teresak-esak di mahkamah

SELAYANG: Seorang wanita warga emas menangis teresak-esak ketika dibawa ke Mahkamah Majistret di sini pada Jumaat, berhubung kes menyimbah asid kepada sepasang suami isteri, minggu lalu.

Wanita itu yang tiba pada jam 9 pagi, dengan memakai jubah biru, diiringi anggota polis dibawa ke mahkamah.

Pada Khamis, Pemangku Ketua Polis Daerah Gombak, Superintenden Noor Arifin Mohamad Nasir berkata, suspek berusia lingkungan 60-an akan didakwa mengikut Seksyen 324 Kanun Keseksaan kerana dengan sengaja menyebabkan kecederaan menggunakan senjata.

Minggu lalu, Sinar Harian melaporkan, sepasang suami isteri yang juga pengusaha kedai roti naan menempuh detik cemas apabila disimbah asid semasa memasuki lif di Pangsapuri Laksamana Jaya, Batu Caves, Gombak.

Kejadian tersebut berjaya dirakam kamera litar tertutup (CCTV) yang dipasang di bangunan pangsapuri terbabit.

Ia kemudiannya tular di media sosial, memaparkan seorang individu berdiri berhampiran mangsa, semasa menunggu lif sebelum bertindak menyimbah cecair dipercayai asid.

Mangsa iaitu seorang wanita tempatan berusia 60 tahun dan suaminya warganegara Pakistan telah menerima rawatan di Hospital Selayang.

Enam hari selepas kejadian, seorang wanita warga emas ditahan bagi membantu siasatan kes itu.

Author

Media Variasi

View all posts

View all posts


Aksi Harimau Malaya di Kuala Terengganu pada 14 dan 20 Jun – FAM

KUALA LUMPUR: Persatuan Bolasepak Malaysia (FAM) hari ini mengesahkan tarikh aksi Persahabatan Antarabangsa Tier 1 bagi skuad Harimau Malaya, Jun ini.

FAM menerusi hantaran di media sosial memaklumkan aksi menentang pasukan di ranking ke-134 dunia, Kepulauan Solomon akan diadakan pada 14 Jun (Rabu), diikuti aksi menentang Yaman (ke-157) pada 20 Jun (Selasa).

Kedua-dua perlawanan pasukan Malaysia, yang menduduki ranking ke-138 dunia akan berlangsung pada 9 malam di Stadium Sultan Mizan Zainal Abidin, Terengganu bagi memberikan peluang kepada peminat di Pantai Timur menyaksikan aksi pasukan kebangsaan.

FAM sebelum ini mengumumkan harga tiket kekal pada kadar RM30 bagi dewasa.

Skuad kendalian Kim Pan Gon yang mengharungi dua aksi persahabatan di Stadium Sultan Ibrahim, Johor pada bulan lepas, mencatat kemenangan 1-0 dan 2-0 masing-masing ke atas Turkmenistan dan Hong Kong.

Stadium Nasional Bukit Jalil yang menjadi venue keramat skuad Harimau Malaya, tidak dapat digunakan berikutan kerja-kerja penggantian rumput pada masa ini. – BERNAMA


Sembilan termasuk warga asing ditahan bersama dadah RM274,482

GEORGE TOWN: Polis Pulau Pinang menumpaskan sindiket pengedaran dadah selepas menahan sembilan individu termasuk enam warga asing dalam siri serbuan di sekitar negeri itu dan merampas pelbagai jenis dadah bernilai RM274,482 pada 2 hingga 6 Mei lepas.

Ketua Polis Pulau Pinang, Datuk Mohd Shuhaily Mohd Zain berkata, bertindak hasil maklumat dan risikan yang dijalankan, polis melancarkan operasi terancang sebelum menjalankan serbuan dan berjaya menumpaskan sindiket itu yang didalangi warga asing.

“Polis pada mulanya menyerbu sebuah rumah di kawasan George Town, di sini pada 2.30 petang 2 Mei lepas dan menahan sepasang suami isteri iaitu lelaki warga tempatan dan isteriya warga Vietnam masing-masing berumur 32 dan 34 tahun.

“Pemeriksaan lanjut di dalam rumah itu, polis merampas 613.30 gram (g) methylenedioxy-methamphetamine (MDMA), ketamin (10.8 g), syabu (1.59 g), 30 biji pil ekstasi dan 100 biji pil Eramin 5 yang kesemuanya bernilai RM9,198,” katanya pada sidang akhbar di sini hari ini.

Beliau berkata susulan penahanan itu, polis menyerbu sebuah rumah di Air Itam, di sini pada hari yang sama iaitu pada pukul 6 petang dan menahan sepasang suami isteri warga Vietnam berumur 40 dan 42 tahun serta merampas pelbagai jenis dadah di situ.

Mohd Shuhaily berkata antara dadah yang dirampas ialah 490 biji pil ekstasi, pil Eramin 5 sebanyak 240 biji, syabu (421.89 g) dan ketamin seberat 48.12 g yang kesemuanya bernilai RM104,296.

Katanya, polis seterusnya menyerbu sebuah kedai mencuci kenderaan di Permatang Pauh, dekat sini dan menahan tiga lelaki warga Myanmar berumur 22 hingga 26 tahun dan merampas 45 peket lutsinar seberat 47,000 g di dalam stor di situ yang bernilai RM146,000 pada 5.05 petang 5 Mei.

“Tiga lelaki itu selain bekerja di situ mereka juga dipercayai berperanan menyimpan bekalan dadah milik sindiket tersebut sebelum mengedarnya untuk pasaran di sekitar daerah Seberang Perai Tengah (SPT), dekat sini,” katanya.

Beliau berkata ekoran daripada penahanan mereka, polis kemudiannya menahan dua lelaki tempatan berumur 34 dan 46 tahun secara berasingan di Perai dan Butterworth pada 2 pagi 6 Mei dan merampas heroin 1,812 g yang bernilai RM14,988 daripada mereka.

Katanya, susulan penahanan tiga lelaki tempatan dan empat lelaki bersama dua wanita warga asing itu, polis turut menyita wang tunai, motosikal, kereta dan barangan kemas yang kesemuanya bernilai RM96,324.

“Berdasarkan siasatan, sindiket itu menjalankan kegiatan tersebut sejak awal tahun lepas dan kesemua mereka kini direman selama tujuh hari bagi membantu siasatan menurut Seksyen 39B Akta Dadah Berbahaya 1952,” katanya dan menambah semua dadah itu boleh digunakan oleh 99,235 penagih.

Menurutnya, ujian air kencing mendapati dua daripada mereka positif dadah dan semakan rekod lampau pula menunjukkan empat daripada semua suspek terdapat kes jenayah dan dadah. – BERNAMA


13 ditahan terbabit kes bunuh lelaki ditemui dalam guni

SERDANG: Seramai 13 individu termasuk tiga wanita ditahan polis bagi membantu siasatan berhubung kes penemuan mayat seorang lelaki dipercayai dibunuh di tapak besi buruk Taman Bukit Serdang, di sini, tengah hari semalam.

Ketua Polis Daerah Serdang, Asisten Komisioner A.A Anbalagan berkata, kesemua suspek ditahan semalam di sekitar Lembah Klang.

Namun begitu, tiga wanita yang merupakan ahli keluarga majikan iaitu suspek utama dibebaskan hari ini setelah keterangan dirakam.

“Kesemua baki 10 suspek merupakan ahli keluarga majikan (suspek utama) dan rakan simati (pekerja majikan) yang berusia 20 hingga 58 tahun.

“Siasatan awal mendapati motif kejadian adalah berpunca dari masalah kewangan yang dikatakan diambil oleh mangsa yang bekerja sebagai kerani kewangan di syarikatnya.

“Suspek yang menyedari kehilangan wang melibatkan jumlah puluhan ribu ringgit itu kemudiannya membawa si mati dan disimpan ditempat kejadian beberapa hari sebelum dibunuh,” katanya dalam kenyataan hari ini.

Menurut beliau, siasatan kes bunuh berkenaan masih diteruskan manakala hasil bedah siasat belum diterima.

Terdahulu Kosmo! melaporkan seorang lelaki warga India panik selepas menjumpai mayat seorang lelaki diletakkan dalam guni.

Mayat yang dijumpai disyaki dibunuh dan dimasukkan ke dalam sekarung guni plastik (beg jumbo) berwarna putih di tapak stor penyimpanan besi buruk berkenaan.

Author

Media Variasi

View all posts

View all posts


Himpunan Aman untuk pastikan kerajaan tebuk atap berulang – Puad Zarkashi

CYBERJAYA: Datuk Dr Mohd Puad Zarkashi mengganggap Perikatan Nasional (PN) mahu konflik dalam negara terus berlaku apabila bertindak menggerakkan ‘Himpunan Aman Selamatkan Malaysia’ pada Sabtu ini.

Menurut Ahli Majlis Kerja Tertinggi (MKT) UMNO itu, PN juga seolah-olah tidak mahu kerajaan ketika ini menjadi stabil, dengan tujuan memastikan agar mereka kembali menjadi kerajaan tepuk atap atau bukan secara demokrasi.

“Menunggu PRU (Pilihan Raya Umum) empat tahun lagi terlalu lama. Pemimpin PAS seronok duduk dalam kerajaan pusat dan jadi menteri. Sebab itu demo ini inisiatif PAS,” katanya dalam hantaran di laman Facebook pada Jumaat.

Sebelum ini, Pemuda Perikatan Nasional (PN) akan mengadakan ‘Himpunan Aman Selamatkan Malaysia’.

Ahli Parlimen Pasir Mas, Ahmad Fadhli Shaari berkata, kempen itu digerakkan pihaknya susulan keputusan melepas tanpa membebaskan Timbalan Perdana Menteri, (DNAA) Datuk Seri Dr Ahmad Zahid Hamidi daripada 47 pertuduhan berkait Yayasan Akalbudi.

Katanya, himpunan itu turut memfokuskan isu badan kehakiman serta sistem perundangan negara yang disifatkan sebagai kian meruncing.

Himpunan itu akan bermula dari Masjid Jamek Kampung Baru, di ibu negara.

Mengulas lanjut, Mohd Puad menyarankan agar Polis Diraja Malaysia (PDRM) membenarkan himpunan tersebut berlangsung sama ada di Padang Merbok atau Stadium Titiwangsa di ibu negara.

Katanya, pemilihan lokasi tersebut seterusnya tidak akan menganggu lalu lintas dan orang awam

“Tetapi PN mahu demo yang panas dan kecoh. Sebab itu mesti buat di Kampung Baru. PN tidak mahu demonstrasi syok sendiri,” tambahnya.

Author

Fazleen Safina Abd Jamil

View all posts

View all posts


PRN: UMNO Selangor sudah perhalusi kerusi untuk ditandingi

SHAH ALAM: UMNO Selangor telah memperhalusi kerusi-kerusi yang ingin ditandingi pada Pilihan Raya Negeri (PRN) dan akan mengadakan mesyuarat di peringkat Barisan Nasional (BN) untuk dibincangkan secara rasmi.

Pengerusi Badan Perhubungan UMNO negeri, Datuk Megat Zulkarnain Omardin berkata, setelah perbincangan di peringkat BN negeri selesai, pihaknya bersedia untuk duduk berbincang dengan Pakatan Harapan (PH), berkenaan pembahagian kerusi pada PRN itu nanti.

“Apa yang penting di peringkat UMNO kita dah selesai… kami sudah bersedia sekarang ini untuk duduk dan berbincang mengenai perkara itu. Terserah kepada PH untuk memikirkan bagaimana memulakan perbincangan secara semangat kerajaan perpaduan,” katanya dalam sidang media di sini hari ini.

Megat Zulkarnain berkata, meskipun UMNO dan BN tidak berjaya memenangi sebarang kerusi Parlimen di Selangor pada Pilihan Raya Umum Ke-15 (PRU15) lepas, namun parti itu berupaya meraih undi yang banyak terutama di kawasan majoriti Melayu.

“Saya rasa ini mesti ada dalam asas rundingan untuk kita memulakan perbincangan tersebut (dengan PH),” katanya.

Sementara itu, Megat Zulkarnain berkata, beliau akan bertemu kepimpinan UMNO Bahagian Tanjong Karang esok, dalam menaikkan semangat bahagian itu untuk berdepan PRN akan datang.

Bekas Ahli Majlis Tertinggi (MT) UMNO dan Ketua UMNO Bahagian Tanjong Karang, Tan Sri Noh Omar serta dua ahli UMNO bahagian itu, sebelum ini dipecat daripada parti berkenaan atas sebab pelanggaran disiplin parti.

Dalam pada itu, Megat Zulkarnain memaklumkan Ketua UMNO Bahagian Subang, Datuk Armand Azha Abu Hanifah, menawarkan diri untuk bertanding jawatan Ketua Pemuda UMNO pada pemilihan UMNO 2023.

Selain itu, Setiausaha Wanita UMNO, Datuk Rosni Sohar; Ketua UMNO Bahagian Hulu Langat, Datuk Johan Abdul Aziz dan Ketua Penerangan UMNO Selangor merangkap Ketua UMNO Sungai Besar, Datuk Seri Jamal Md Yunos, menyatakan keinginan untuk bertanding bagi jawatan Ahli MT UMNO. – BERNAMA


Surat khabar masih relevan – PM

IPOH: Perdana Menteri, Datuk Seri Anwar Ibrahim menyatakan beliau masih membaca surat khabar pada setiap hari bagi mengetahui perkembangan isu semasa.

Menurutnya, meskipun segala perkembangan kini boleh didapati di media sosial namun, peranan akhbar masih relevan.

“Sentuh tentang cabaran media sosial, saya mungkin mewakili fikiran lama. Saya masih setiap hari selain daripada melihat sedikit perkembangan di media sosial, saya anggap membaca surat khabar itu satu perkara yang wajib.

“Jadi saya teruskan dan saya masih lagi mewakili pandangan bahawa surat khabar itu masih punyai peranan yang lebih tinggi dan wajar dibandingkan dengan media sosial,” katanya pada Ahad.

Beliau berkata demikian ketika berucap pada Majlis Kemuncak Hari Wartawan Nasional 2023 di Hotel Casuarina Meru, disini hari ini.

Dalam pada itu, Anwar turut berpandangan bahawa sesebuah medium penyampaian berita itu akan kekal relevan sekiranya tiga ciri utama dijaga rapi.

“Saya terbaca juga satu kupasan baru di Amerika Syarikat mungkin tahun lalu, yang menunjukkan bahawa pandangan bahawa beberapa medium utama itu akan merosot nampak terbukti salah.

“Ada beberapa medium kalau dipertahankan integritinya, kebebasannya dan mutunya nampaknya mampu bertahan,” ujarnya.

Author

Diyana Rahip

View all posts

View all posts


Agong, Permaisuri zahir ucapan Selamat Hari Ibu

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan ucapan Selamat Hari Ibu kepada semua wanita yang bergelar ibu di Malaysia.

Turut menitipkan ucapan yang sama ialah Raja Permaisuri Agong Tunku Azizah Aminah Maimunah Iskandariah.

Ucapan Seri Paduka berdua dizahirkan menerusi poster Selamat Hari Ibu yang dimuat naik di Facebook Istana Negara hari ini.

“Selamat Hari Ibu. Ibu, suri hatiku,” demikian menurut catatan di poster berkenaan.

Hari Ibu disambut di seluruh dunia pada Ahad kedua bulan Mei setiap tahun. – BERNAMA


Israel rugi RM1.2b setiap hari akibat serangan ke atas Gaza – Bloomberg

SERANGAN berterusan rejim pengganas Israel di Genting Gaza memberi kerugian kepada negara haram itu yang diterajui Benjamin Netanyahu sekitar AS$260 juta (RM1.2 bilion) setiap hari.

“Peperangan Israel ke atas Gaza telah menjadi lebih mahal berbanding dengan apa yang diramalkan sebelum ini, sekali gus meletakkan tekanan kewangan kepada Tel Aviv,” lapor Bloomberg pada Ahad.

Tambah laporan itu, kementerian kewangan Israel mengumumkan rancangan untuk meminjam lebih 75 peratus pada November berbanding bulan lalu, berikutan perang tersebut menyebabkan tol ekonomi mencecah hampir AS$8 bilion (RM37.6 bilion).

Lapor Bloomberg lagi, rejim Netanyahu semakin tertumpu kepada bon untuk membayar kos serangan di Gaza.

Serangan Israel ke atas Gaza juga telah menghantar gelombang kejutan menerusi kerugian ekonomi bernilai AS$488 bilion (RM2.3 trilion), serta memberi kesan kepada ribuan perniagaan di wilayah yang diduduki.

Namun, Netanyahu memaklumkan bahawa Israel akan membayar apa jua harga yang dikenakan bagi meneruskan peperangan itu, lapor Press TV.

Defisit bajet Israel melonjak lebih tujuh kali ganda berbanding 3.1 bilion shekel (RM3.7 bilion) pada Oktober 2022 kepada 22.9 bilion shekel (RM27.9 bilion) pada Oktober ini.

Kementerian kewangan Israel memberitahu bahawa, defisit tidak normal itu berpunca daripada peningkatan ketara dalam perbelanjaan sejak 7 Oktober, apabila negara haram tersebut melancarkan perang ke atas Gaza.

Dalam beberapa bulan akan datang, Israel dijangka membelanjakan berbilion-bilion shekel bagi tujuan kos tentera simpanan, pemindahan ratusan ribu penduduk haram di kawasan berhampiran sempadan Gaza dan penempatan pendudukan haram.

Setakat ini, lebih 11,000 rakyat Palestin terkorban, lebih 25,000 yang lain cedera, manakala lebih 2,700 dilapor hilang sejak negara itu diserang rejim pengganas Israel pada 7 Oktober lalu.

Nyawa rakyat Palestin di Gaza kini tidak hanya terancam, malah rejim Zionis bertindak menyeksa kesihatan mental dan fizikal mereka menerusi sekatan bekalan keperluan asas seperti makanan, air dan elektrik.

Author

Fazleen Safina Abd Jamil

View all posts

View all posts


Lewat datang haid, bulu badan kasar, lebat tanda awal PCOS

KUALA LUMPUR: Deena Marzuki biasa mendengar mengenai perubahan pada tubuh ketika memasuki alam remaja. Bagaimanapun perubahan dilaluinya bukan yang lazim dialami remaja lain.

Selain berat badan yang semakin bertambah, dia sering mengalami kembung perut dan kelesuan.

“Saya tak faham bagaimana gejala sedemikian boleh berlaku sedangkan saya begitu aktif dalam bidang sukan,” katanya yang kini berusia 34.

Namun, di sebalik rasa runsing, Deena meneruskan rutin hariannya dengan anggapan apa yang dialaminya itu akan ‘sembuh dengan sendirinya’.

Masa berlalu namun gejala yang ada tidak beransur baik. Malah, gejala baharu pula timbul. Selain sering pening kepala, bulu badannya juga semakin lebat tumbuh.

Apabila mencapai usia 17 tahun tetapi masih belum didatangi haid, Deena sedar sudah tiba masanya untuk mendapatkan bantuan perubatan.

Doktor menjalankan pelbagai ujian darah namun hanya setelah melakukan pemeriksaan ultrasound sista dikesan pada bahagian ovarinya.

Hal inilah yang membawa kepada diagnosis Sindrom Ovari Polisistik atau Polycystic Ovary Syndrome (PCOS), sekali gus menjawab pelbagai persoalan yang membelenggu dirinya sejak melangkah usia remaja.

PCOS ialah sindrom yang menyebabkan ketidakseimbangan hormon dan metabolisme dalam tubuh wanita.

Walaupun prevalens PCOS agak tinggi dalam kalangan wanita, perbincangan mengenainya hanya mula mendapat perhatian apabila selebriti antarabangsa yang mengalami sindrom ini seperti Bebe Rexha, Daisy Ridley dan Victoria Beckham berkongsi pengalaman mereka.

Sehingga kini punca seseorang wanita itu mendapat PCOS menjadi topik perbahasan. Faktor seperti rintangan insulin, penghasilan androgen berlebihan, genetik serta obesiti dianggap penyebab yang mungkin bagi sindrom berkenaan.

Pakar Perunding Perbidanan, Sakit Puan dan Perubatan Kesuburan dari Pusat Perubatan Sunway Velocity (SMCV), Dr Farah Leong Rahman, berkata punca tepat PCOS masih sukar dikenal pasti walaupun ramai wanita mengalaminya.

“Punca sebenar PCOS belum diketahui lagi. Ia satu sindrom metabolik yang kompleks dan puncanya pelbagai.

“Ada kemungkinan PCOS berlaku akibat kecenderungan genetik. Ia mungkin tidak diwarisi secara langsung tetapi mungkin berlaku dalam keluarga. Sekiranya anda ada saudara perempuan yang mempunyai PCOS, anda juga mungkin mewarisi sindrom itu,” katanya kepada Bernama.

Tambahnya, PCOS juga mungkin berkait dengan hormon dan gaya hidup.

Dalam kebanyakan kes, wanita dalam usia subur dilaporkan menghidap PCOS dan menurut Pertubuhan Kesihatan Sedunia (WHO), mereka berusia antara 15 dan 49 tahun.

Pakar Perunding Perbidanan, Sakit Puan dan Perubatan Kesuburan Pusat Perubatan Sunway Velocity (SMCV) Dr Ashley Chung Soo Bee berkata, satu dalam 10 wanita daripada kumpulan usia subur cenderung mendapat PCOS.

Beliau berkata sejak kebelakangan ini, bilangan pesakitnya yang didiagnos dengan PCOS turut bertambah.

“Saya boleh katakan seorang atau dua daripada 10 pesakit yang datang ke klinik saya menghidap PCOS,” katanya.

Menurut satu artikel yang diterbitkan pada tahun 2022 dalam jurnal The Lancet, kadar prevalens PCOS di peringkat global adalah 5 hingga 18 peratus.

Di Malaysia, hasil penyelidikan tempatan terkini mendapati prevalens sindrom ini dalam kalangan wanita Malaysia juga melaporkan hasil yang serupa. Bagaimanapun, perlu dijelaskan bahawa kajian ini dibuat dalam skala kecil.

Pada tahun 2018, kajian membabitkan 312 pesakit wanita dari Jabatan Obstetrik dan Ginekologi Pusat Perubatan Universiti Malaya mengenal pasti 164 kes PCOS. Ini bermakna lebih separuh daripada peserta kajian menderita sindrom ini.

Sementara itu, kajian lain pada tahun 2019 yang memfokuskan kakitangan wanita di sebuah universiti tempatan mendapati 12.6 peratus daripada mereka mengalami PCOS, iaitu 85 daripada 675 kakitangan.

Kajian terkini yang dibuat tahun lalu di Lembah Klang pula mendedahkan seramai 43 daripada 410 wanita Malaysia didiagnos dengan PCOS, menunjukkan kadar prevalens 10.49 peratus.

Bagaimanapun, perlu diperjelaskan bahawa kajian yang sama mendapati 11 orang wanita (2.68 peratus) didiagnos mempunyai PCOS berdasarkan tanda serta gejala, sementara 135 wanita lain (32.93 peratus) dalam kategori disyaki, tetapi tidak disahkan, mempunyai PCOS.

Wanita yang menghidapi PCOS mungkin mengalami pelbagai gejala yang menunjukkan kewujudan sindrom, dengan ada yang lebih ketara gejalanya, berbanding yang lain.

The American College of Obstetricians and Gynecologists (ACOG) menyenaraikan gejala yang paling lazim dikaitkan dengan PCOS ialah haid yang tidak teratur, ketidaksuburan, obesiti, hirsutisme (pertumbuhan bulu badan yang berlebihan), akne atau jerawat yang teruk, kulit muka berminyak, Acanthosis nigricans (tompok kulit tebal, gelap pada celah badan) serta sista ovari.

Antara gejala PCOS yang lain seperti kesukaran menurunkan berat badan, kutil kulit, rambut menipis di kulit kepala dan kebotakan corak lelaki.

Bagi Deena pula, gejala PCOS yang dialaminya bukan sahaja pelbagai, malah semakin lama, bertambah teruk.

“Pertambahan berat badan saya begitu melampau. Pada awalnya, saya tak ada masalah dengan kandungan gula dalam darah tetapi apabila berat badan saya bertambah, paras insulin melonjak dan mula mengalami isu rintangan insulin.

“Saya juga mengalami pertumbuhan bulu badan yang berlebihan di bahagian atas bibir dan di dagu. Bulu badan juga lebih tebal daripada biasa.

“Apabila didatangi haid, kitarannya amat tidak teratur. Masih terdapat sista pada ovari selain mengalami ketidakseimbangan hormon. Saya turut menjadi bimbang dengan isu ketidaksuburan kerana berhasrat mahukan anak sendiri pada masa hadapan.

“Masalah kembung perut juga tidak selesai dan mula mengalami migrain yang amat teruk,” tambahnya. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Sukan terjun: Pandelela-Tze Liang tamat saingan di tempat kelima

Acara yang merupakan gabungan platform 10m dan papan anjal 3m itu menyaksikan Pandelela-Tze Liang mengumpul 350.25 mata di Arena Duna di Budapest, Hungary.

Penerjun China memenangi acara itu apabila juara Olimpik dan dunia Quan Hongchan dan rakan Bai Yuming mengumpul 391.40 mata secara keseluruhan untuk meraih pingat emas ke-100 China dalam Kejohanan Dunia itu.

Pasangan Perancis Alexis Janard-Jade Gillet (358.50) dan penerjun Great Britain, Andrea Spendolini Sirieix-James Heatly (357.60), masing-masing membawa pulang perak dan gangsa.

Dalam acara 3m papan anjal campuran kemudiannya, Muhammad Syafiq Puteh-Ng Yan Yee berakhir di tempat ketujuh dengan 275.46 mata.

China sekali lagi mengungguli podium menerusi Lin Shan-Zhu Zifeng (324.15), diikuti oleh penerjun Itali Chiara Pellacani-Matteo Santoro (293.55) dan James Heatly-Grace Reid (287.61). — BERNAMA


Mahkamah: Ahmad Zahid tidak guna dana Yayasan Akalbudi untuk urusan peribadi

KUALA LUMPUR: Mahkamah Tinggi di sini hari ini diberitahu, Timbalan Perdana Menteri Datuk Seri Dr. Ahmad Zahid Hamidi tidak pernah mengarahkan dana Yayasan Akalbudi digunakan untuk menjelaskan pembayaran atas urusan peribadi.

Datuk Rosiah Osman, 71, yang ketika itu Setiausaha Eksekutif Ahmad Zahid berkata, semua pembayaran bagi bil kad kredit, cukai jalan dan insurans kenderaan menggunakan akaun peribadi Maybank.

Menurut saksi pendakwaan ketujuh, pembayaran bil kad kredit isteri Timbalan Perdana Menteri juga menggunakan akaun peribadi beliau.

Ketika menjawab soalan peguam Datuk Ahmad Zaidi Zainal, Rosiah berkata, dana Yayasan Akalbudi hanya digunakan untuk membayar pembelian bagi aktiviti kebajikan dan juga sumbangan derma menggunakan cek Affin Bank, lapor Kosmo.

Kelmarin, Rosiah menyatakan, kad kredit peribadi Ahmad Zahid digunakan bagi mendahulukan pembelian peralatan termasuk kipas, pendingin hawa dan permaidani untuk aktiviti kebajikan termasuk sumbangan kepada masjid.

Sementara itu, Ahmad Zahid ketika membela diri pada 22 Mei 2022 memberitahu, baki wang dalam akaun peribadinya lebih daripada mencukupi untuk membayar kad kredit miliknya tanpa menggunakan dana Yayasan Akalbudi.

Pada prosiding soal balas yang dikendalikan oleh Timbalan Pendakwa Raya Datuk Mohd. Dusuki Mokhtar, Rosiah berkata beliau tidak dapat mengingati sekerap mana kad itu digunakan untuk membeli barangan sumbangan kebajikan.

Menurut Rosiah, tidak timbul kekeliruan ketika melunaskan bayaran setelah menerima penyata bank.

Mohd. Dusuki: Kenapa perlu guna kad kredit untuk beli barang sumbangan masjid, kenapa tidak bayar sahaja menggunakan cek?
Rosiah: Tak kan nak beli guna cek, kita guna kad kredit Ahmad Zahid.

Mohd Dusuki: Barang apa yang dibeli menggunakan kad kredit?
Rosiah: Contohnya permaidani, kita guna kad kredit, selepas itu barulah keluarkan cek yayasan untuk bayar balik wang Ahmad Zahid.

Mohd Dusuki: Adakah ia (kegunaan kad kredit) berlaku dalam semua keadaan atau pembelian?
Rosiah: Tak semua, hanya dalam keadaan tertentu sebab tidak semua barang sumbangan boleh dibeli melalui kad kredit.

Perbicaraan di hadapan Hakim Datuk Collin Lawrence Sequerah (kini Hakim Mahkamah Rayuan) bersambung Isnin depan. Ahmad Zahid, 70, dibicarakan atas 47 pertuduhan iaitu lapan rasuah, 12 pecah amanah dan 27 pengubahan wang haram dana Yayasan Akalbudi.

Author

Media Variasi

View all posts

View all posts


Gabungan Pusat Penyelidikan Bioteknologi Malaysia untuk perkasa ekosistem bioteknologi – PM

KUALA LUMPUR: Kerajaan akan menubuhkan Gabungan Pusat Penyelidikan Bioteknologi Malaysia yang antara lain menentukan hala tuju strategik dan memperkasakan ekosistem bioteknologi berorientasikan kepada pulangan nilai (RoV), kebaikan awam dan kesejahteraan masyarakat.

Perdana Menteri Datuk Seri Ismail Sabri Yaakob berkata gabungan yang melibatkan semua institusi dan institut penyelidikan berasas bioteknologi itu juga akan mewujudkan satu badan penasihat pakar bagi menggerakkan agenda negara dengan lebih berfokus dan berasaskan kekuatan negara.

Ia termasuk mendalami kekayaan biodiversiti negara yang boleh memperkasakan tiga sektor bioteknologi seperti yang termaktub dalam Dasar Bioteknologi Negara 2.0 (DBN 2.0).

“Gabungan ini juga berperanan menyokong impak, pasaran dan permintaan yang didorong penyelidikan dan pembangunan (R&D) bioteknologi yang memfokuskan kepada pembangunan eksperimen.

“Selain itu, MOSTI (Kementerian Sains, Tekonologi dan Inovasi) menerusi Malaysia Science Endowment akan bekerjasama dengan pemain industri, badan tempatan dan antarabangsa untuk mewujudkan dana alternatif bioteknologi,” katanya pada majlis pelancaran DBN 2.0 di Pusat Dagangan Dunia Kuala Lumpur hari ini.

Ismail Sabri menggesa semua pihak berperanan aktif dalam mengukuh dan memperkasa ekosistem bioteknologi negara, seiring dengan transformasi strategi dan tadbir urus dasar yang telah dikenal pasti dalam DBN 2.0

Beliau berkata Malaysian Bioeconomy Development Corporation Sdn Bhd perlu berperanan sebagai pemudah cara industri dan menambah baik Bionexus Bill of Guarantees yang merangkumi keistimewaan status Bionexus agar lebih berdaya saing di peringkat global dan menawarkan insentif menarik.

Selain itu, beliau mahu Institut Bioteknologi Kebangsaan memperkukuhkan fasiliti makmal R&D dan perkhidmatan yang mendapat akreditasi di peringkat antarabangsa bagi meningkatkan kolaborasi dengan institut penyelidikan serta universiti tempatan dan antarabangsa serta pemain industri.

“Syarikat modal teroka tempatan dan syarikat berkaitan kerajaan (GLC) juga digalakkan untuk melabur dalam syarikat bioteknologi tempatan bagi memastikan pertumbuhan dan pembangunan bioteknologi negara dapat menembusi pasaran antarabangsa.

“Bank-bank komersial juga diminta agar memudah cara pembiayaan kepada syarikat-syarikat bioteknologi tempatan yang berdaya saing termasuk mengambil kira nilai hak harta intelek sebagai aset yang bernilai,” katanya.

Pada majlis itu, Ismail Sabri turut mengumumkan peruntukan RM5 juta untuk program Bio-based Accelerator (BBA) bagi menggalakkan perkembangan syarikat-syarikat tempatan dalam industri bioteknologi.

Perdana Menteri juga mengumumkan peruntukan RM2 juta untuk penganjuran BioMalaysia 2023 dan berharap persidangan tersebut akan dapat dianjurkan dengan jayanya dan menarik lebih ramai pemain industri serta pelabur asing dan tempatan. – BERNAMA


PRU15: Khairy bakal bertanding kerusi Parlimen kini dipegang parti lawan

SEREMBAN: Menteri Kesihatan, Khairy Jamaluddin hari ini memberi bayangan bahawa, beliau bakal bertanding di kerusi Parlimen yang kini disandang wakil parti bukan Barisan Nasional (BN) pada Pilihan Raya Umum Ke-15 (PRU15).

Meskipun kerusi itu belum dimuktamadkan dan masih dalam penilaian pucuk pimpinan BN, Khairy bagaimanapun mengesahkan ia adalah kawasan yang dimenangi parti lawan sebelum ini.

“Hampir sudah pasti saya akan dihantar ke kawasan yang dipegang oleh parti lawan dan hampir pasti tidak akan mendapat kerusi yang dianggap sebagai kerusi selamat,” katanya kepada pemberita selepas menyampaikan PerantiSiswa Keluarga Malaysia di Universiti Teknologi MARA (UiTM) Kampus Seremban di sini hari ini.

Khairy adalah penyandang kerusi Parlimen Rembau selama tiga penggal, sebelum memberi laluan kepada Timbalan Presiden UMNO, Datuk Seri Mohamad Hasan untuk bertanding di kawasan itu.

Mohamad dilaporkan memberi jaminan akan mencari tempat sesuai untuk Khairy bertanding dalam PRU15 dan tidak akan membiarkan Menteri Kesihatan itu ‘hilang’ begitu sahaja kerana beliau adalah pemimpin muda berkaliber.

Khairy berkata, beliau sedia menerima cabaran dan menggalas tanggungjawab yang diamanahkan parti, sekali gus menawan kerusi berkenaan dalam PRU15.

Ditanya sama ada kerusi berkenaan adalah di Negeri Sembilan, Khairy yang enggan mendedahkan perkara itu berkata : “Pelbagai negeri, masih belum ada keputusan akhir. Kita tunggu.”

“Kita semua kena main peranan untuk parti. Kalau semua pergi ke kawasan selamat dan kita tak akan dapat membawa agenda kita secara luas. Jadi kena ada juga yang sanggup pergi ke (kawasan) mungkin sebelum ini kita tidak menang,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Akibat lari daripada pemeriksaan polis, dua motosikal berlanggar

HILIR PERAK: Polis Diraja Malaysia (PDRM) mengesahkan rakaman video yang tular berkenaan kejadian kemalangan dua motosikal berlanggar adalah kerana penunggangnya cuba untuk lari daripada pemeriksaan polis.

Ketua Polis Daerah Hilir Perak, Asisten Komisioner Ahmad Adnan Basri berkata, PDRM Hilir Perak mengesan video berdurasi 12 saat tular itu di laman Instagram pada Sabtu.

Menurutnya, kemalangan tersebut berlaku ketika Operasi Samseng Jalanan yang sedang dijalankan PDRM Hilir Perak bagi mencegah kegiatan lumba haram.

“Semakan pihak polis mendapati kejadian ini berlaku pada 8 Oktober 2022 jam lebih kurang 11.30 malam di Padang Speedy, Teluk Intan, Perak.

“Kejadian dipercayai berlaku apabila salah seorang anggota polis yang bertugas ingin menghalang kegiatan lumba haram namun tidak mendapat kerjasama kerana salah seorang penunggang motosikal tersebut ingin melarikan diri daripada pemeriksaan pihak polis menyebabkan berlaku perlanggaran di antara kedua-dua motosikal tersebut.

“Dengan itu, satu laporan polis telah dibuat pada 9 Oktober 2022 dan kes masih disiasat di bawah Seksyen 43 Akta Pengangkutan Jalan 1987,” katanya dalam satu kenyataan pada Sabtu.

Tambahnya, siasatan dalaman juga sedang dijalankan oleh Bahagian Integriti dan Pematuhan Standard (BIPS) Ibu Pejabat Polis Daerah (IPD) Hilir Perak dan tindakan telus akan diambil sekiranya berlaku salah laku di kalangan anggota semasa menjalankan tugas.

Beliau turut menasihatkan orang awam supaya sentiasa mematuhi peraturan dan undang-undang jalan raya yang ditetapkan terutamanya kepada penunggang motosikal bagi mencegah kegiatan lumba haram dan mencegah berlakunya kemalangan jalan raya.

Author

Faridah Amiratul

View all posts

View all posts


Lagi kes terjun Jambatan Pulau Pinang

GEORGE TOWN: Seorang wanita dipercayai warga emas dikhuatiri lemas selepas bertindak terjun di Kilometer 4.0 Jambatan Pulau Pinang, dari pulau menghala ke Perai di sini, pagi tadi.

Mangsa berusia dalam lingkungan 60-an telah meninggalkan sebuah kereta jenis Proton Persona di tepi tembok jambatan berkenaan dan dilihat duduk di tebing sebelum jatuh ke bawah.

Jurucakap bomba negeri berkata, pihaknya menerima panggilan berhubung kejadian berlaku pada pukul 3.16 pagi tadi dan operasi menyelamatkan membabitkan keanggotaan dari Balai Bomba dan Penyelamat (BBP) Perai.

“Identiti mangsa yang berbangsa Cina itu belum dikenal pasti termasuk status terkininya. Mangsa ada meninggalkan dokumen peribadi di dalam kereta.

“Kerja-kerja mencari dan menyelamat telah dilaksanakan oleh pasukan bomba dan dibantu pihak polis dan syarikat Projek Penyelenggaraan Lebuh Raya Berhad (Propel),” katanya di sini, sebentar tadi.

Untuk rekod, ini merupakan kejadian ketiga selepas dua kes terjun jambatan sama direkodkan berlaku minggu lalu membabitkan mangsa remaja perempuan dan pemuda yang masing-masing berusia 15 dan 26 tahun. Bagaimanapun, dalam kejadian itu, kedua-dua mangsa ditemui selamat.

Mana-mana individu yang mempunyai masalah kemurungan atau menghadapi tekanan boleh menghubungi Perkhidmatan Kesihatan Mental dan Sokongan Psikososial (MHPSS) di 03-29359935 atau 014-3223392 atau Talian Kasih 15999/WhatsApp Talian Kasih di 019-2615999. – Kosmo

Authors

Media Variasi

View all posts

Diyana Rahip

View all posts

View all posts

View all posts


Mangsa banjir di Johor meningkat, Sabah menurun, Pahang kekal

KUALA LUMPUR: Jumlah mangsa banjir di Johor merekodkan peningkatan manakala di Pahang kekal dan di Sabah mencatatkan penurunan dengan dua pusat pemindahan sementara (PPS) ditutup pagi ini.

Di JOHOR, jumlah mangsa banjir di enam daerah meningkat sedikit kepada 2,757 orang setakat 8 pagi tadi berbanding 2,564 orang pada 8 malam tadi.

Jawatankuasa Pengurusan Bencana Negeri (JPBN) memaklumkan satu lagi PPS dibuka di Daerah Mersing manakala satu PPS di Daerah Mersing ditutup, menjadikan keseluruhan 31 PPS beroperasi setakat ini.

Batu Pahat mencatatkan jumlah mangsa tertinggi dengan 946 orang, diikuti Mersing (829) orang, Kota Tinggi (453), Kluang (422), Segamat (92) dan Tangkak (15), menurut jawatankuasa itu dalam satu kenyataan.

Sungai Endau di Mersing direkodkan masih melepasi tahap bahaya dengan bacaan 2.9 meter (m).

Di SABAH,  jumlah mangsa banjir di negeri itu menurun dengan 1,211 orang daripada 471 keluarga di empat PPS pagi ini, berbanding 1,419 orang daripada 585 malam tadi.

Sekretariat JPBN Sabah dalam kenyataan memaklumkan dua PPS iaitu Dewan Kampung Kabatan dan Sekolah Kebangsaan Bangkau-Bangkau di Pitas telah ditutup.

Menurut kenyataan itu, mangsa di Pitas seramai 1,152 orang daripada 450 keluarga dipindahkan ke dua PPS, diikuti Lahad Datu 46 orang (12 keluarga) di satu PPS, dan di Paitan seramai 13 orang (sembilan keluarga) juga di satu PPS.

Di PAHANG, jumlah mangsa banjir pagi ini tidak berubah dengan 219 orang daripada 70 keluarga masih berada di tiga PPS di Rompin.

Sekretariat JPBN melaporkan PPS Kampung Setajam menempatkan 171 mangsa, PPS Sekolah Kebangsaan Kampung Denai (27 mangsa) dan PPS Balai Raya Kampung Jawa (21 mangsa).

Paras Sungai Keratong di Rompin terus menunjukkan trend penurunan namun masih melebihi paras bahaya 23m dengan bacaan 23.32m pagi ini, berbanding 23.48m malam tadi. – BERNAMA